Mohammad Reza Shah Pahlavi (Persies: محمد رضا شاه پهلوی, [mohæmˈmæd reˈzɒː ˈʃɒːhe pæhlæˈviː]; 26 Oktober 1919 - 27 Julie 1980), ook gespel Mohammed Reza Sjah Pahlevi, was van 16 September 1941 die sjah van Iran totdat sy bewind op 11 Februarie 1979 in die Irannese Rewolusie omvergewerp is. Hy was die tweede en laaste Irannese heerser uit die Pahlavi-dinastie. Pahlavi het verskeie amptelike titels gehad: Sy Keiserlike Majesteit, Sjahansjah ("koning van konings" of "keiser"), Aryamehr ("Lig van die Ariërs") en Bozorg Arteshdārān ("Hoof van die Krygers"). Hy het die Irannese troon bestyg nadat sy pa, Reza Shah, ná 'n Anglo-Sowjet-Russiese inval gedurende die Tweede Wêreldoorlog geabdikeer het. Tydens Mohammad Reza se bewind is die Irannese oliebedryf tydelik deur die demokraties verkose regering van premier Mohammad Mossadegh genasionaliseer. In 1953 is die Mossadegh-regering deur 'n staatsgreep, wat deur die Britse en Amerikaanse regerings gesteun is, omvergewerp, en buitelandse oliemaatskappye het na Iran teruggekeer. As heerser het Mohammad Reza Pahlavi die oorgang van 'n konstitusionele monargie na 'n outoritêre bewind bestuur.


Ciabatta [tʃaˈbatːa] is 'n broodsoort van Italiaanse oorsprong wat van koringmeel, sout, gis, water en olyfolie berei word. Die Italiaanse naam beteken in Afrikaans "pantoffel" en verwys na die plat en langwerpige vorm van die brood. Ciabatta is oorspronklik van suurdeeg berei, maar tans word dikwels gis as rysmiddel gebruik. Die vroegste voorloper van Ciabatta-brood het sy oorsprong in die provinsie Como in Lombardye, Noord-Italië. Tipiese kenmerke van Ciabatta is die stewige kors en opgepofte tekstuur. Tradisionele Ciabatta het 'n sterk aroma aangesien bakkers die deeg tot drie ure in 'n koel plek laat rus - in teenstelling met industrieel vervaardigde Ciabatta. Klaargebakte Ciabatta-brood word in 'n groot verskeidenheid variante aangebied wat onder meer met okkerneute, gedroogde tamaties, pepperoni, olywe, kruie soos oregano en tiemie en ander speserye gegeur word. Resepte www.sarie.com: Ciabatta sonder moeite


Die Mfecane (in ander Afrikatale ook bekend as difaqane, lifaqane en fetcani) was 'n tydperk van revolusionêre veranderinge, wydverspreide wanorde en oorlogvoering tussen die inheemse etniese groepe van suidelike Afrika wat sy hoogtepunt bereik het tussen die jare 1815 en 1830. Aanvalle deur die Zoeloes op hul buurstamme het 'n uitkringende effek gehad. Oorlewende stamme en in baie gevalle slegs individue wat deur Shaka se impi's aangeval is, het gevlug en tydens die vlugtog ander groepe aangeval wat weer op hul beurt gevlug, geroof en gemoor het. Duisende mense het in die oorloë en aan die gevolge daarvan omgekom. Sowat 200 Nguni-stammetjies het in die 18de eeu in die verre noorde van die huidige KwaZulu-Natal gewoon. Die groter en dominerende stamme was die Ndwandwe onder Zwide en die Mthethwa onder Dinigiswayo. Hulle was in 'n voortdurende magstryd gewikkel. Zwide vermoor Dingiswayo. Shaka, die leier van die klein Zoeloestam volg Dingiswayo op, wis die Ndwandwe-leër uit, verenig die Mthethwa met die Zoeloe en regeer daarna in die groot gebied tussen die Pongola- en die Tugelariviere. Shaka bring ingrypende veranderinge in die vergrote Zoeloestam se militêre organisasie aan.


Petrus Johannes Liebenberg (29 September 1857 – 5 Maart 1950) was 'n Boeregeneraal tydens die Tweede Vryheidsoorlog. Hy is naby Hoopstad gebore. Sy ouers was Christiaan J Liebenberg en Catharina Petronella van der Westhuizen. Gedurende 1874 het hy op die plaas Witpoort in die distrik van Klerksdorp gewoon. Hy het deelgeneem aan verskeie veldtogte teen swart gemeenskappe en het ook aan die Eerste Vryheidsoorlog deelgeneem. Met die uitbreek van die Tweede Vryheidsoorlog het Liebenberg op die Wesfront diens gedoen en het deelgeneem aan die Slag van Kraaipan. Hy het ook deelgeneem aan die Slag van Modderrivier en die Slag van Magersfontein. Hy was ook by die Beleg van Mafikeng betrokke. Tot op daardie stadium was sy rang die van 'n kommandant. Gedurende Januarie 1900 is hy bevorder tot generaal. Hierna het hy die Kaap binnegeval. Na die Britse besetting van Bloemfontein keer hy terug na Griekwaland-Wes met sy hoofkwartier te Rooidam. Hy het ook deelgeneem aan die Slag van Donkerhoek. The War Reporter. J.E.H. Grobler. Jonathan Ball Publishers. 2004. ISBN 978-1-86842-186-2 Grafsteen


’n C3-plant is ’n plant wat net gebruik maak van die basisvorm van fotosintese, waarby die koolsuurassimilasie van koolstofdioksied en water tot uiteindelik glukose as eerste tussenproduk ’n koolsuur oplewer met drie koolstofatome, 3-fosfogliseraat. Dit is een van drie soorte fotosinteseprosesse by plante, naas dié by C4- en CAM-plante. Sowat 95% van die plante op aarde bestaan uit C3-plante. Daar is ook plante wat van die een soort assimilasie op die ander een kan oorskakel, byvoorbeeld brakslaai. Hierdie artikel is ’n saadjie. Voel vry om Wikipedia te help deur dit uit te brei.


Flip van der Merwe (gebore in Potchefstroom, 3 Junie 1985) is 'n Springbokrugbyspeler wat op slot speel vir die Blou Bulle in die Curriebeker en vir die Bulls in die Superrugbyreeks. Hy het voor 2010 ook vir die Cheetahs gespeel. Van der Merwe maak sy eerste verskyning vir die Springbokke op ouderdom 25. Dit was in 'n toets teen Frankryk op 12 Junie 2010 te Nuweland in Kaapstad. Springbok Rugby Hall of Fame profiel Flip van der Merwe by SARugby.co.za Flip van der Merwe by www.genslin.us/bokke Flip van der Merwe by itsrugby.co.uk Flip van der Merwe by thebulls.co.za


Francois du Plessis (gebore 13 Julie 1984 in Pretoria, Transvaal) is 'n Suid-Afrikaanse krieketspeler wat op internasionale vlak vir die Suid-Afrikaanse nasionale krieketspan, die Proteas, speel en die vorige kaptein van die span in al drie vorme van die spel was. Hy is 'n regshandige middelkolwer wat ook deeltyds draaiballe boul. Du Plessis het plaaslike krieket vir Noordelikes en die Titans gespeel, sowel as wedstryde vir Lancashire, die Chennai Super Kings en die Melbourne Renegades. Hy maak sy toetsbuiging in November 2012 en word slegs die vierde Suid-Afrikaner wat 'n toetshonderdtal tydens sy debuutwedstryd aanteken. Du Plessis was ook T20I-kaptein van die Proteas sedert die Twintig20-reeks teen Nieu-Seeland in Februarie 2013. Hy het onder meer tydens die Krieketwêreldbeker 2011, Krieketwêreldbeker 2015 en Krieketwêreldbeker 2019 vir Suid-Afrika gespeel. Hy is in 2019 as Suid-Afrika se krieketspeler van die jaar en eendagkrieketspeler van die jaar aangewys. Op 17 Februarie 2021 het Faf du Plessis sy uittreding uit toetskrieket aangekondig. Du Plessis matrikuleer by die Afrikaanse Hoër Seunskool, 'n openbare skool in Pretoria, Gauteng, Suid-Afrika.


Lonwabo Tsotsobe (* 7 Maart 1984 in Port Elizabeth, Oos-Kaap) is 'n Suid-Afrikaanse krieketspeler. Hy het onder meer tydens die Krieketwêreldbeker 2011 vir Suid-Afrika gespeel. Wikimedia Commons het meer media in die kategorie Lonwabo Tsotsobe. Lonwabo Tsotsobe by Cricinfo Lonwabo Tsotsobe by CricketArchive Hierdie Krieket-verwante artikel is slegs 'n saadjie. U kan ons wikipedia help deur dit uit te brei.


Pycnonotus is 'n genus van voëls in die familie van tiptolle (Pycnonotidae) wat aan die orde van sangvoëls (Passeriformes) behoort. Die genus omvat ongeveer 50 spesies. Die volgende spesies behoort aan die genus: Pycnonotus atriceps Pycnonotus aurigaster Pycnonotus barbatus - Swartoogtiptol Pycnonotus bimaculatus Pycnonotus blanfordi Pycnonotus brunneus Pycnonotus cafer Pycnonotus capensis - Kaapse tiptol Pycnonotus cinereifrons Pycnonotus cyaniventris Pycnonotus dispar Pycnonotus dodsoni Pycnonotus erythropthalmos Pycnonotus eutilotus Pycnonotus finlaysoni Pycnonotus flavescens Pycnonotus flaviventris Pycnonotus fuscoflavescens Pycnonotus goiavier Pycnonotus gularis Pycnonotus hualon Pycnonotus jocosus Pycnonotus leucogenys Pycnonotus leucogrammicus Pycnonotus leucotis Pycnonotus luteolus Pycnonotus melanicterus Pycnonotus melanoleucos Pycnonotus montis Pycnonotus nieuwenhuisii Pycnonotus nigricans - Rooioogtiptol Pycnonotus penicillatus Pycnonotus plumosus Pycnonotus priocephalus Pycnonotus simplex Pycnonotus sinensis Pycnonotus somaliensis Pycnonotus squamatus Pycnonotus striatus Pycnonotus taivanus Pycnonotus tricolor - Swartoogtiptol Pycnonotus tympanistrigus Pycnonotus urostictus Pycnonotus xantholaemus Pycnonotus xanthopygos Pycnonotus xanthorrhous Pycnonotus zeylanicus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2013). IOC World Bird Names (weergawe 3.3). (en) Hierdie artikel is ’n saadjie.


Zygophyllaceae is die Groendoring-familie wat hoort tot die orde Zygophyllales. Daar is 140 spesies wat hoort tot die familie wêreldwyd waarvan 70 in Suider-Afrika voorkom en daarvan is 4 bome. Sleg een genus, Balanites, kom in Suider-Afrika voor. Enkelgroendoring (Balanites aegyptiaca) Groendoring (Balanites maughamii) Kaokogroendoring (Balanites angolensis) Kleingroendoring (Balanites pedicellaris) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 "Zygophyllaceae R. Br., nom. cons". Germplasm Resources Information Network. United States Department of Agriculture. 2003-01-17. Geargiveer vanaf die oorspronklike op 2009-05-06. Besoek op 2009-09-25. "Genera of Zygophyllaceae subfam. Larreoideae". Germplasm Resources Information Network. United States Department of Agriculture. Geargiveer vanaf die oorspronklike op 2012-12-12. Besoek op 2010-08-15. "Genera of Zygophyllaceae subfam. Morkillioideae". Germplasm Resources Information Network. United States Department of Agriculture. Besoek op 2010-08-15. "Genera of Zygophyllaceae subfam. Seetzenioideae". Germplasm Resources Information Network. United States Department of Agriculture. Besoek op 2010-08-15. "Genera of Zygophyllaceae subfam. Tribuloideae". Germplasm Resources Information Network. United States Department of Agriculture. Geargiveer vanaf die oorspronklike op 2012-12-11. Besoek op 2010-08-15. "Genera of Zygophyllaceae subfam.


Die Mfecanepas lê tussen Elliot en Barkly-Oos in die Oos-Kaap en bereik 'n hoogte van 1 981 m bo seevlak. Lys van bergpasse in Suid-Afrika Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


'n Mossie is 'n klein voëltjie met vaal en bruin vere. Geelvlekmossie - Petronia superciliaris Gewone mossie - Passer melanurus Grootmossie - Passer motitensis Gryskopmossie - Passer diffusus Huismossie - Passer domesticus Witkeelmossie - Passer griseus Taalkundige vergelykings: "So dood soos ’n mossie" (morsdood) "Mossie, maar man" (klein van persoon, maar dapper/moedig)


Sir Arthur Lasenby Liberty (* 13 Augustus 1843, † 11 Mei 1917) was 'n Londense koopman en stigter van die afdelingswinkel Liberty & Co. Liberty is as die seun van 'n klerasiehandelaar in Chesham, Buckinghamshire gebore en het op sestienjarige ouderdom met sy oom, wat kant verkoop het, begin werk. Later is hy deur 'n ander oom, 'n wynhandelaar, aangestel. In 1859 het hy sy leerjongenskap by 'n klerasiehandelaar begin, maar vervolgens besluit om liewer 'n aanstelling by Farmer and Rogers se Oriental Warehouse te aanvaar. Hier het hy in sy loopbaan gevorder tot bestuurder. Farmer and Rogers het egter geweier om Liberty as vennoot tot die onderneming te laat toetree, en so het hy op 15 Mei 1875 sy eie afdelingswinkel in Londen se Regent Street geopen waar hy ornamente, tekstielstowwe en 'n verskeidenheid kunswerke uit die Verre-Ooste verkoop het. Liberty & Co. het aanvanklik 'n eklektiese mengsel van gewilde style aangebied, maar dan begin oorskakel na 'n heeltemal ander styl wat nou verbind was met die Estetiese Beweging van die 1890's, Art Nouveau (die "Nuwe Kuns").


Kenema is die derde grootste stad in Sierra Leone ná die hoofstad Freetown en Bo met 'n bevolking van 188 463. Hierdie artikel is ’n saadjie. Voel vry om Wikipedia te help deur dit uit te brei.


Die Petrolbos (Erica hexandra) is 'n klein boom wat groei in die ooste van Zimbabwe. Lys van Erica spesies Lys van uitheemse bome wat in Suid-Afrika voorkom Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1


Die Wolftoon (Ceraria namaquensis syn. Portulacaria namaquensis Sond.) is 'n klein boom wat onmiskenbaar is. Die boom het silwerige bas en klein, bladwisselende blaartjies wat in bondels op verdwergde takkies voorkom. Op die SANBI-rooilys word dit as veilig (LC) gelys. Dit kom voor in die Noord-Kaap (Richtersveld, Gordonia en Boesmanland) en ook in die suide van Namibië. Die boom se nasionale nommer is 104.1 Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 "SANBI-rooilys" (in Engels). Geargiveer vanaf die oorspronklike op 14 April 2016. https://www.treetags.co.za/national-list-of-indigenous-trees/ Wikimedia Commons het meer media in die kategorie Wolftoon.


Ryan McLaren (* 9 Februarie 1983 in Kimberley, Kaapprovinsie) is 'n Suid-Afrikaanse krieketspeler wat toetse, EDI en Twintig20-wedstryde vir die Proteas speel. Ryan McLaren by Cricinfo Ryan McLaren by CricketArchive Hierdie artikel is ’n saadjie. Voel vry om Wikipedia te help deur dit uit te brei.


Walkerspruit is 'n spruit wat deur Pretoria loop. Dit ontspring in die Waterkloof-koppies en vloei deur die Oostelike voorstede en Magnoliadal tot dit naby Leeubrug by die Apiesrivier aansluit. Walkerspruit vorm 'n dam in die Austin Roberts-voëlreservaat in Nieuw Muckleneuk, Pretoria waar die Argospruit daarmee saamvloei. Die dam was aanvanklik 'n kleigroef wat later met water gevul is. Hierdie artikel is ’n saadjie. Voel vry om Wikipedia te help deur dit uit te brei.


Die Malvarosyntjie (Grewia villosa) is 'n boom wat voorkom vanaf die noorde van Namibië en Botswana, die weste van Zimbabwe, die Limpopovallei, langs die Lebomboberge tot aan die noordkus van KwaZulu-Natal. Die boom verkies laagliggende bosveld en rotsagtige habitatte om in te groei. Die blare is breed en rond met 'n gekwilte boonste oppervlak en 'n harige, grys onderkant. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 SANBI Redlist Hierdie artikel is ’n saadjie. Voel vry om Wikipedia te help deur dit uit te brei.


Tritium of waterstof-3 is 'n isotoop van waterstof wat 3 nukleone bevat – 1 proton en 2 neutrone. Dit word ook soos volg geskryf: 31H of slegs 3H of T. Sy kern word 'n triton genoem. Tritium kan in die atmosfeer kosmogeen vervaardig word en daar was voor 1945 'n uiters klein natuurlike aanwesigheid in die atmosfeer. Wat nou in die atmosfeer aangetref word is egter die produk van proewe met kernwapens wat in die atmosfeer gehou is of uitstoot uit kernreaktors. Die kosmogene vorming is hoofsaaklik die gevolg van reaksie van stikstof en neutrone met hoë energie: 14 N + n →   12 C +   3 H − 4 , 3   M e V {\displaystyle ^{14}N+n\to \ ^{12}C+\ ^{3}H-4,3\ MeV} 14 N + n → 3   4 H e +   3 H − 11 , 5   M e V {\displaystyle ^{14}N+n\to 3\ ^{4}He+\ ^{3}H-11,5\ MeV} Sedert die Verdrag vir 'n Verbod op Kerntoetse in 1963 het die konsentrasie tritium begin afneem.


Die Bergsering (Kirkia wilmsii) is 'n oorwegend klein, bladwisselende boom wat voorkom op berghellings en klipperige plekke in droë bosveld in die noordooste van Suid-Afrika. Die boom se nasional nommer is 269. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Boskranses (Atalaya natalensis) is 'n middelgroot boom wat voorkom in bos noord van Durban. Die boom se vrugte is houtagtig, gevleuel en staan regop. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


In eenvoudige terme meet entropie die hoeveelheid wanorde in 'n sisteem. Entropie neig altyd om toe te neem: 'n Huis neig om te verval en moet in stand gehou word. Dinge by 'n hoë energietoestand neig om na 'n laer energietoestand te beweeg: Die son brand uit Erosie maak berge platter (verlies van potensiële energie) Gepompte bande neig om af te blaas Kookwater koel af Ys smelt Die konsep het sy oorsprong in teorie van die termodinamika. Die eerste wet van die termodinamika sê dat wanneer 'n sisteem warmte (q) en arbeid (w) uitwissel met sy omgewing (die res van die heelal) dat die som van warmte en arbeid, die interne energie U van die heelal nie verander nie. q + w = U {\displaystyle q+w=U} Δ U h e e l a l = 0 {\displaystyle \Delta U_{heelal}=0} (Eerste hoofwet) Maar daar is 'n balangrike verskil tussen w en q aan die een kant en U aan die ander kant.


Voor Kopernikus het mense 'n geosentriese beskouing gehad (die aarde staan stil en alles draai daarom). Toe Kopernikus 'n heliosentriese beskouing (die aarde draai om die son draai) voorgestel het was dit 'n kontroversiële kwessie, want dit het in effek beteken dat die aarde sy spesiale posisie in ons sonnestelsel verloor het. Wetenskaplikes het hierdie idee verder geneem en neem vandag aan dat die aarde en ander planete in die heelal nie 'n spesiale posisie in die heelal het nie. Hulle noem dit die Koperniese beginsel (Engels: Copernican principle). Die Koperniese beginsel word soms ook die beginsel van middelmatigheid genoem. LW, die Koperniese beginsel is NIE dieselfde as 'n heliosentriese beskouing nie: 'n heliosentriese beskouing dui slegs daarop dat die aarde nie in die middel van ons sonnestelsel is nie. Die Koperniese beginsel is 'n filosofiese aanname (soos Stephen Hawking en George Ellis in hulle boek The Large Scale Structure of Space-Time erken). Die feit dat die aarde nie in die middel van ons sonnestelsel is nie, sê niks oor die aarde se posisie in die heelal nie.


Die Valleibosnaboom (Euphorbia grandidens) is 'n boom wat 6 tot 8 m hoog word. Die boom het afgeplatte fotosinterende stingels. Die boom kom voor vanaf Grahamstad tot in die suide van Mpumalanga. Hulle groei in stande op steil, warm, klipperige noordelike en westelike hellings en kranse. Die boom se nasionale nommer is 350. Stingels Stingels met blomme Blomme van naby Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Valleibosnaboom. Wikispecies het meer inligting verwant aan Valleibosnaboom Hierdie artikel is ’n saadjie. Voel vry om Wikipedia te help deur dit uit te brei.


Die Koorsbessie (Croton megalobotrys) is 'n middelgroot boom wat op vloedvlaktes in die Limpopo- en Zambezivalleie voorkom. Die boom kan tot 15 m hoog word, maar is gewoonlik slegs 5 meter hoog, met 'n kort, gebuigde stam en digte bladwisselende bedekking. Die blare is getand, hartvormig en silwergroen-en-harig, veral by jong bome. Die saadjies in die koorsbessie se vrugte is die gunstelingkos van die rooioogtortelduif. bloeiwyse loof en vrugte rypwordende vrug Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Birds of Botswana, Princeton Field Guides, Peter Hancock, Ingrid Weiersbye, Princeton University Press, 2015, ISBN 1-4008-7417-3, ISBN 978-1-4008-7417-0, bls. 174 Hierdie artikel is ’n saadjie. Voel vry om Wikipedia te help deur dit uit te brei.


Segar Richard Bastard (25 Januarie 1854 – 20 Maart 1921) was 'n internasionale Engelse sokkerspeler en skeidsregter. Simpson, Paul; Spiller, Ray (1997). Four Four Two: Football Intelligence. Londen: Pan Books. pp. 50–51. ISBN 0-330-34976-7. Hierdie artikel is ’n saadjie. Voel vry om Wikipedia te help deur dit uit te brei.


Die Grootblaaruiehout (Cassipourea gummiflua) is 'n immergroen boom wat tot mediumgroot kan raak. Die blare van die boom is glasend, teenoorstaande en gerangskik in kranse van drie. Die boom kom voor vanaf Port St. Johns tot in KwaZulu-Natal en ook in die Chimanimaniberge. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1


Die Thomsonse-boomvaring (Cyathea thomsonii) is 'n boom wat aan die oostelike hooglande van Zimbabwe voorkom. Lys van uitheemse bome wat in Suid-Afrika voorkom Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1


Die witonderbos (Trichocladus ellipticus) is 'n klouterplant of klein boom. In Engels staan dit as die White witch-hazel bekend. Dit word in moerassige woudgebiede vanaf Mosselbaai tot in die noorde van KwaZulu-Natal, in die Drakensberge van Mpumalanga en die oostelike hooglande van Zimbabwe aangetref. In Suid-Afrika kom die ondersoort T.e. ellipticus voor. Dit is endemies aan Suid-Afrika en op die SANBI-rooilys word dit as veilig gelys. Hout: Wit, hard en taai, dikwels met 'n swart kern. Bas: Jong stamme, takkies en stingels is bedek deur fluweelagtige bruin hare, maar word volwasse tot 'n haarlose grysbruin kleur. Blare: Die blare is beide alternatief en spiraal gerangskik, ellipties tot lansetvormig, met 'n skerp punt en 'n effens meer geronde basis. Volwasse blare is donker, blinkgroen aan die bokant en ligter onder met digte, verroeste roomkleurige hare. Dit is gewoonlik 7 cm lank, maar kan wissel van 5 cm tot 15 cm in lengte, en 2,5 – 7,5 cm breed. Die blaarsteel is 0,5 – 2 cm lank. Blomme: Wissel in kleur van 'n gelerige groen tot roomkleurig.


Die NG gemeente Namakwaland is in 1850 as die 42ste gemeente in die Nederduitse Gereformeerde Kerk gestig op die nedersetting Bowesdorp, suid van Springbok, wat met die verskuiwing van Kamieskroon in 1923 aan die genade oorgelaat is en waar al dekades lank net enkele bouvalle oorgebly het. Hoewel die kern van die gemeente op die Noord-Kaapse dorp Springbok is, val die gemeente onder die Sinode van Wes-en-Suid-Kaapland en verleen hy sy naam aan die mees noordwestelike ring van dié Sinode wat ook die diamantmyndorp Oranjemund in Namibië ingesluit het tot dit in 2013 aan die NG Kerk in Namibië oorgedra is. Die gemeente is die moedergemeente van die NG kerke in Namakwaland. Nadat die lidmaattalle op die myndorpe Nababeep en Aggeneys skerp afgeneem het sodat dié gemeentes nie meer hul eie leraar kon onderhou nie, het hul kerkraad ’n ooreenkomstig met die moedergemeente aangegaan ingevolge waarvan die predikant(e) van Namakwaland oor vir Simon van der Stel (Nababeep) en Aggeneys verantwoordelik is. Die eerste veeboere het hulle omstreeks 1750 aan die rand van Klein-Namakwaland (om dit te onderskei van Groot-Namakwaland anderkant die Oranjerivier in die latere Suidwes-Afrika) in die sogenaamde Hardeveld begin vestig.


Die Sri Lankaanse nasionale krieketspan (Singalees: ශ්‍රී ලංකා ජාතික ක්‍රිකට් කණ්ඩායම; Tamil: இலங்கை தேசிய கிரிக்கெட் அணி), met die bynaam The Lions (Engels vir: „die leeus“), is die nasionale krieketspan wat Sri Lanka in toets- en kitskrieket verteenwoordig. Dit word beheer en geadministreer deur Sri Lanka Krieket (SLC) en is ’n volle lid van die Internasionale Krieketraad (IKR) met toets-, EDI- en T20I-status. Die span het sy eerste internasionale krieketwedstryd in 1926/27 (as Ceylon) gespeel en in 1981 toetsstatus verkry, wat van Sri Lanka die agtste toetsland, en die derde in Asië, maak. Sri Lanka is tans (November 2021) agtste op die IKR-toetsranglys, negende op die eendagranglys en negende die Twintig20-wêreldranglys. Sri Lanka se nasionale krieketspan behaal groot sukses in die vroeë 1990’s, wat hulle ’n buitekans sou gee om die wêreldbeker in 1996 te wen. Sedertdien het die span tot ’n krag in internasionale krieket ontwikkel. Sri Lanka haal die eindstryd van die 2007 en 2011-toernooie, maar hulle eindig by albei dié toernooie as naaswenners.


Caesalpinioideae is die boom-subfamilie wat hoort tot die familie Fabaceae. Wêreldwyd is daar 1000 spesies wat hoort tot die subfamilie waarvan vyftig in Suider-Afrika voorkom en veertig van hulle is bome. Hierdie subfamilie is staan ook bekend as die Flambojant-subfamilie. Dit is die kleinste sub-familie in die familie. Die volgende genera hoort tot die subfamilie: Bauhinia Brachystegia Burkea Cassia Colophospermum Erythrophleum Guibourtia Parkinsonia Peltophorum Schotia Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Caesalpinioideae. Wikispecies het meer inligting verwant aan Caesalpinioideae Hierdie artikel is ’n saadjie. Voel vry om Wikipedia te help deur dit uit te brei.


Die Gariepbauhinia (Adenolobus garipensis) is 'n klein boom met 'n yl kroon. Die boom groei op dor, klipperige heuwels van die noorde van Suid-Afrika deur Namibië tot by die Angolese grens. Die takke van die boom is bruingroen en die bas is glad. Die blare is soms gebondel aan kort takkies of hulle kan aan lang, dun lote gedra word. Die blare is dikwels ingevou en lyk soos peule. Die boom dra dun, ronderige peule. Die boom se nasionale nommer is 208. Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Gariepbauhinia.


Cinta Laura (geb. Cinta Laura Kiehl, Duitsland, 17 Augustus 1993) is 'n Indonesies-Duitse sangeres en kunstenaar. Sy begin haar loopbaan in 2007 met die TV-reeks, Cinderella (Apakah Cinta Hanyalah Mimpi?). Kort daarna tree sy in die 2008-film, Oh Baby op. In 2009 bring sy haar eerste enkelspeler, getiteld Cinta atau Uang, en ook haar eerste album, Cinta Laura uit. Oh Baby Seleb Kota Jogja (SKJ) The Philosophers Cinderella (Apakah Cinta Hanyalah Mimpi?) Cinta I Love You Upik Abu dan Laura Air Mata Cinta Yuk kita sahur Cinta Laura (2010) Hollywood Dreams (2012) Cinta Atau Uang (2009) Oh Baby (2009) Shoot Me (2010) Guardian Angel (2010) Tulalit (2012) "Cinta Laura". Blogseleb.com. 2007. Besoek op 21 Maart 2011. "Review album Cinta Laura" (in Engels). djwirya.com. 19 Maart 2010. Geargiveer vanaf die oorspronklike op 15 Maart 2011. Besoek op 5 Februarie 2011. "Usung Elektro pop, Cinta Laura Rilis Album Perdana" (in Azerbeidjans).


'n Veer kan na een van die volgende verwys: Veer, bekleding van 'n voël. Veer, toerusting wat gebruik word om skokke te absorbeer. Veer, plek waar mens oor 'n rivier kan kom of diens tussen twee punte oor water. Wees versigtig om nie veer met veër te verwar nie. 'n Veër is iemand wat 'n vee-aksie uitvoer, soos iemand wat met 'n besem vee.


Die Visrivier-canyon in die suide van Namibië is die derde langste canyon ter wêreld, naas die Yarlung Tsangpo-canyon in Tibet en die Grand Canyon in die Verenigde State. Dit is die langste canyon in Afrika, en die tweede mees besoekte plek deur toeriste in Namibië. Dit is ongeveer 160 km lank, tot 27 km breed en is op sommige plekke tot 550 m diep. Die canyon is geleë aan die benedeloop van die Visrivier. Hierdie rivier is nie standhoudend nie en is ook nie bevaarbaar nie, en die water is oranje gekleur. Die canyon begin by die plekkie Seeheim en eindig by Ai-Ais. Daarna vloei die rivier uit in die Oranjerivier langs die grens met Suid-Afrika. Hobas is 'n kampterrein 70 km noord van Ai-Ais. Die Visrivier-canyon is een van die gewildste staproetes in Suider-Afrika. Die skaal en rowwe terrein lok besoekers van regoor die wêreld. Behalwe vir die 2 kilometer daling wes van Hobas en enkele opsionele kortpaaie, volg die roete gewoonlik 88 kilometer van die Visrivier tot by Ai Ais en kan binne 5 dae voltooi word.


al-Kaïda (القاعدة in Arabies, letterlik vertaal, "die basis"), is 'n Moslem fundamentalistiese paramilitêre beweging wat deur baie as 'n terroriste-organisasie gesien word. Al-Kaïda is merendeels as 'n netwerk, of 'n staatlose weermag, eerder as 'n organisasie bedrywig. Hoewel hulle self ook terreuraanvalle loods, verleen hulle dienste (soos logistieke ondersteuning en opleiding) aan ander terreurorganisaties. al-Kaïda is tussen Augustus 1988 en laat 1989 deur Osama bin Laden in Pesjawar, Pakistan gestig. Die organisasie se oorsprong kan na die Sowjet-oorlog in Afganistan teruggespoor word. Nadat Rusland sy soldate uit Afganistan onttrek het, het Al Kaïda met terreuraanvalle op Westerse lande begin. As radikale Soenni-Moslem-beweging beywer hulle hulself vir 'n globale Djihad. Van hulle doelwitte is om buitelandse inmenging in Moslem-lande te stop en om 'n nuwe Islamitiese kalifaat daar te stel. Volgens mediaberigte is Al-Kaïda van mening dat daar 'n Christen-Joodse-sameswering teen Islam is (grootliks gebaseer op die verhouding tussen Israel en die Verenigde State), en dat die dood van onskuldige bystanders en burgerlikes in 'n Djihad geregverdig is.


Die Sisuralium is in die geologiese tydskaal ’n epog of serie in die periode/sisteem Perm. Dit het van sowat 298,9 tot 272,3 miljoen jaar gelede geduur. Dit is voorafgegaan deur die Pennsylvanium van die Karboon-periode en gevolg deur die Guadalupium. Die Sisuralium word onderverdeel in vier tydsnedes of etages: die Asselium, Sakmarium, Artinskium en Kungurium. (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256


’n Geologiese tydskaal is ’n indeling van die geskiedenis van die aarde in geologiese tydperke. Verskeie tydskale is al opgestel, maar in die geologie word die laaste weergawe gebruik van die Internasionale Kommissie oor Stratigrafie (IKS). Dit beteken dat in ouer publikasies dikwels alternatiewe name of daterings van bo- of ondergrense van tydperke gebruik word. Die nuutste weergawe van die IKS volg hier onder. In die 18de eeu al is die stratigrafiese kolom deur geoloë in verskillende eenhede of rotslae opgedeel. Gegrond op ooreenkomste kon rotslae wat in verskillende dele van die wêreld voorkom, vergelyk word. Daar bestaan egter steeds veral op klein skaal talle onduidelikhede, wat met die verbetering van stratigrafiese tegnieke en metodes steeds beter opgelos word. Hoe lank die tydperke in die tydskaal geduur het, was onbekend tot met die uitvinding van radiometriese datering in die eerste helfte van die 20ste eeu. Tans het die gebruik van verskillende tegnieke die foutspeling by die datering van die belangrikste oorgange in die tydskaal verklein tot minder as 1%. Die geskiedenis van die aarde word in vier hooftydperke, of eons, ingedeel (van oud tot jonk): die Hadeïkum, Argeïkum, Proterosoïkum en Fanerosoïkum.


Wildsvleis is vleis van 'n dier gejag vir voedsel; die dier word normaalweg nie makgemaak nie. Wild word ook gejag vir sport en ontspanning. Dit word as 'n eeu-oue kuns beskou om 'n wildsbok te agtervolg, te bekruip en dit met 'n goedgeplaasde skoot dood te skiet, hetsy met 'n geweer of 'n pyl-en-boog. Die tipe en omvang van die diere vir kos gejag, wissel in verskillende dele van die wêreld. Dit word beïnvloed deur die klimaat, wildverskeidenheid, plaaslike smaak en plaaslik aanvaarde menings oor wat kán of kan nié wettig gejag word. Soms word 'n onderskeid ook getref tussen rasse en spesies van 'n bepaalde dier, soos 'n wilde of mak kalkoen. Vis is uitgesluit van die benaming, en vis wat gevang word vir ontspanning word na verwys as sportvis of hengelvis. In die meeste lande word wildsoorte geklassifiseer, insluitend wetlike vereistes met betrekking tot lisensies vir die jag van óf kleinwild of grootwild. Kleinwild sluit klein diere, soos hase, fisante, ganse of eende in. 'n Enkele kleinwildlisensie kan al die klein wildsoorte dek en is onderworpe aan jaarlikse sakgrense.


Die Transall C-160 is 'n militêre transportvliegtuig wat ontwikkel is deur Transall, 'n konsortium van Franse en Duitse vliegtuigvervaardigers. Dit is aanvanklik ontwikkel om aan die vereistes vir 'n moderne vragvliegtuig te voldoen vir die Franse en Duitse Lugmagte, maar 29 vliegtuie is ook aan Suid-Afrika en Turkye verkoop, sowel as 'n paar aan burgerlike operateurs. Die C-160 het homself bewys as 'n duursame ontwerp. Dit is steeds in daaglikse gebruik, reeds langer as 50 jaar sedert die eerste vlug van die tipe in 1963. Dit het ook voorwaardelike logistieke ondersteuning aan 'n aantal oorsese bedrywighede verleen, en in spesialisrolle gedien, soos as 'n lughervullingstenker en 'n elektroniese intelligensie- en kommunikasieplatform. Die C-160 in die Franse en Duitse diens sal binnekort deur die Airbus A400M Atlas vervang word. In die laat 1950's het 'n behoefte ontstaan om die suieraangedrewe Nord Noratlas, wat as vragvliegtuig deur beide die lugmagte van Frankryk (Armee de l' Air) en Duitsland (Luftwaffe) gebruik is, te vervang.


Die Rustfonteindam in die Modderrivier verskaf water vir huishoudelike en nywerheidsgebruik aan Bloemfontein sowel as die landbou. Dit reguleer die vloei van die rivier vir besproeiingsdoeleindes. Die dam is net suidwes van Botshabelo en Thaba Nchu en 43 km suidoos van Bloemfontein. Dit is in 1955 deur die Departement Waterwese gebou ter aanvulling van die Mockesdam en die Maselspoortdam. Aanvanklik was die bruto opgaarvermoë van die dam 78 miljoen m³, maar dit het stadig gesak tot 72 miljoen m³. Met sy betonwal van 182 m lank en 33 m hoog skep die opvanggebied van 937 km² 'n meer met 'n oppervlakte van 12 km². Water vir die stad vloei rivieraf na die pomp- en filtreerstasie by Maselspoort. Lys van grootste damme in Suid-Afrika Lantern. Tydskrif vir Volksopvoeding. Jaargang 6, nr. 3, Januarie 1957 Suid-Afrikaanse Damme van die Departement van Waterwese


Radiometriese datering (ook genoem radioaktiewe datering) is ’n tegniek wat gebruik word om die ouderdom van materiale soos rotse vas te stel. Dit is gebaseer op die radioaktiewe verval van isotope. Die gebruik daarvan is in 1907 die eerste keer deur Bertram Boltwood in ’n publikasie genoem. Dit is nou die belangrikste bron van inligting oor die absolute ouderdom van rotse en ander geologiese eienskappe, insluitende die ouderdom van die Aarde self. Dit kan ook gebruik word vir ’n groot verskeidenheid mensgemaakte materiale. Saam met stratigrafiese beginsels word radiometriese datering in geochronologie gebruik om die geologiese tydskaal te bepaal. 'n Bekende vorm van radiometriese datering betref die isotoop koolstof-14. Ander dateringsmetodes betref: aluminium-26, kalium-40 Nic, M.; Jirat, J.; Kosata, B., reds. (2006–). "radioactive dating". IUPAC Compendium of Chemical Terminology (Aanlyn uitg.). doi:10.1351/goldbook.R05082. ISBN 0-9678550-9-8. Gaan datum na in: |year= (hulp) Boltwood, Bertram (1907). "The Ultimate Disintegration Products of the Radio-active Elements. Part II. The disintegration products of uranium".


Volgens die reuse-impakhipotese het die maan gevorm uit materiaal wat oorgebly het ná ’n groot botsing sowat 4,5 miljard jaar gelede tussen die Aarde en ’n ander hemelliggaam omtrent so groot soos Mars. Dié planeet word soms Theia genoem. Die groot-impakhipotese is tans die gewildste wetenskaplike hipotese oor die ontstaan van die maan. Bewyse wat dit ondersteun, sluit in: die Aarde se draaiing en die maan se wentelbaan het dieselfde oriëntasie, monsters van die maan wys die oppervlak was eens gesmelt, die maan se relatief klein kern en lae digtheid in vergelyking met die Aarde, bewyse van soortgelyke botsings in ander sterstelsels wat afvalskywe gevorm het en die feit dat reuse-botsings ooreenstem met teorieë oor die vorming van die Sonnestelsel (die newelhipotese). Die verhoudings van stabiele isotope in maan- en aardrotse is ook dieselfde, wat dui op ’n gemeenskaplike oorsprong. Dié model skep egter ook onbeantwoorde vrae. Die energie wat in die botsing opgewek is, moes ’n wêreldwye see van magma tot gevolg gehad het, maar daar is geen bewyse van planetêre differensiasie (van die swaarder materiaal wat in die Aarde se mantel weggesink het) nie.


Homo sapiens idaltu is ’n uitgestorwe subspesie van Homo sapiens wat sowat 160 000 jaar gelede tydens die Pleistoseen in Afrika voorgekom het. Idaltu is die Amhariese woord vir "wyse man" of "eersgeborene". Die fossiele oorblyfsels van H. s. idaltu is in 1997 in die Afar-driehoek in Ethiopië ontdek deur Tim White, maar is eers in 2003 bekend gemaak. Die fossiele is tussen vulkaanlae van tussen 154 000 en 160 000 jaar oud gevind. Drie goed bewaarde skedels is ontdek, waarvan die mees ongeskonde een dié van ’n volwassene is met ’n breinkapasiteit van 1 450 cm3. Die ander is die gedeeltelike skedels van ’n man en ’n kind van ses jaar oud. Die fossiele toon archaïese eienskappe wat nie met die moderne mens ooreenstem nie. Tog word hulle beskou as die direkte voorlopers van Homo sapiens sapiens, wat volgens die onlangse "Uit Afrika"-model kort hierna in Oos-Afrika ontwikkel het. White, Tim D.; Asfaw, B.;


Die NG gemeente Horison is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1959. Die kerkgebou is geleë op die hoek van Andries Bruynstraat en Moutonweg, Horison, Roodepoort. In 2013 was die leraar ds. J.F. Vermeulen. Daar was in daardie jaar 134 doop- en 605 belydende lidmate. Jacob Christiaan Vermeulen, 1966 - 1970 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Kliprivier is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1984. Die kerkgebou is geleë op Hoewe 9, Croftweg, Garthdale. Dr. C.T. Kleynhans is op 1 Oktober 2014 in die gemeente bevestig. Daar was in daardie jaar 42 doop- en 195 belydende lidmate. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC – 'n divisie van Bybel-Media. Amptelike Nuus, Kerkbode, 17 Oktober 2014 Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Krugersdorp-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is in 1969 gestig. Die kerkgebou is geleë by Lismorestraat 20, Kenmare, Krugersdorp. Die gemeente het 3 leraars, di. Anton Ferreira, Marcus Marinus en Fralene van Zyl. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die gemeente se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Lux Deo is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal) wat in 2013 ontstaan het uit die samesmelting van die NG gemeente Arconpark en Sonlandpark. Die gemeente se tuiste is die kerkgebou van die eertydse gemeente Sonlandpark by Waterbergstraat 29, Sonlandpark, Vereeniging, sowel as Arconpark s'n by in Lawnlaan, Arconpark. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Die kerkgebou van die destydse gemeente Arconpark soos te sien op Google Maps. Die eertydse gemeente Sonlandpark se kerkgebou soos te sien op Google Maps. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Nietverdiend is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is gestig in 1957. Die kerkgebou is geleë op Nietverdiend. In 2013 was die kontrakleraar dr. Havenga. Daar was in daardie jaar 4 doop- en 45 belydende lidmate. Zacharias Johannes van Zyl, 1974 - 29 November 1981 (aanvaar sy emeritaat) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG Gemeente Oosterlig is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1974. Die kerkgebou is geleë op die hoek van Westinghouse Boulevard en Robert Broomstraat, Vanderbijlpark. In 2013 was die leraar ds. F.W. Badenhorst. Daar was in daardie jaar 99 doop- en 400 belydende lidmate. In 2019 het ds Badenhorst 'n beroep na 'n gemeente in Botswana aanvaar, die huidige leraar is dr Hans Brits. Die gemeente se kerkgebou soos te sien op Google Maps. Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Potchefstroom-Die Bult is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is in 1961 afgestig van die NG gemeente Potchefstroom-Noord. Ds. S.J. Eloff van die moedergemeente was dan ook die eerste leraar van Die Bult-gemeente. Die kerkgebou is geleë by Esselenstraat 42, Potchefstroom. In 2013 was die leraars Jacobus Nicolaas Jansen van Rensburg (wat sy emeritaat op 1 Januarie 2014 aanvaar het) en F. Burger (studenteleraar). Daar was in daardie jaar 142 doop- en 668 belydende lidmate. Johan Floris Botha, 1965 – 1971 Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Gereformeerde kerk Potchefstroom-Die Bult http://ngbult.co.za


Die NG gemeente Potchefstroom-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1961. Die kerkgebou is geleë by Bremnerstraat 1, Bailliepark, Potchefstroom. In 2013 was die leraar ds. S.S. Hansen, wat bygestaan is deur die pastorale hulp ds. G.J.J. Lamprecht. Daar was in daardie jaar 176 doop- en 856 belydende lidmate. 'n Jaar later was die dooplidmate 167 en die belydende lidmate 892. Abraham Carel Viljoen, 1961 – 1964 Pieter Daniël Gustav Conradie, 7 Februarie 1975 - 1987 Stephanus Solomon Hansen, 2008 – hede Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Randfontein-Wes is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal). Die gemeente is gestig in 1958. Die kerkgebou is geleë by Mopanistraat 3, Homelake, Randfontein. In 2013 was die leraar ds. T.N. Venter. Daar was in daardie jaar 64 doop- en 402 belydende lidmate. (Dieselfde syfers is in die NG Kerk se Jaarboek vir 2016 aangegee.) Small, Mario (samesteller). 2013. Jaarboek van die NG Kerke. Wellington: Tydskriftemaatskappy van die NG Kerk NPC - 'n divisie van Bybel-Media. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Sannieshof is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal). Die gemeente is in 1929 gestig. Die kerkgebou is geleë by De Klerkstraat 25, Sannieshof, Noordwes. In 2013 was die leraar ds. J.P. Rademeyer. Daar was in daardie jaar 120 doop- en 377 belydende lidmate. Deur veral die toedoen van Daniël Jacobus Fourie, van Mooiplaas, voorsitter van die Sannieshof-stigtingskommissie, was een van die punte op die agenda van die Ring van Zeerust se vergadering van Januarie 1928 te Lichtenburg die stigting van 'n gemeente te Sannieshof. Na bespreking van hierdie punt het die vergadering besluit dat "die stukke in verband met die stigting van 'n gemeente te Sannieshof word na die te-worde gekose Rings-Kommissie verwys om te handel na bevind van sake". Toe die Ringskommissie, bestaande uit di. HW Ziervogel, NE de Kock en JD Roos (skriba), Sannieshof besoek het in verband met die stigting, het hulle egter teenstand ondervind van Biesiesvlei wat beweer het dat hulle die aangewese sentrum is vir die nuwe gemeente.


Kroesjinka (Oekraïens: Крушинка, Russies: Крушинка, Duits: Krushynka) is 'n dorp in die Oekraïne, met 'n bevolking van omtrent 347 in 2014. Wikimedia Commons het meer media in die kategorie Kroesjinka. Hierdie artikel is ’n saadjie. Voel vry om Wikipedia te help deur dit uit te brei.


János (Hans) Hugo Bruno Selye. CC (26 Januarie 1907 – 16 Oktober 1982) was 'n pionier Oostenryk-Kanadees endokrinoloog van Hongaarse oorsprong. Hy het baie belangrike wetenskaplike werk op die hipotetiese non-spesifieke response van 'n organisme teenoor stressore gedoen. Alhoewel hy nie al die aspekte van glukokortikoïede erken het nie, was Selye bewus van hul rol in die stres reaksie. Selye is gebore in Wene , Oostenryk-Hongarye op 26 Januarie 1907. Hy het grootgeword in Komárom, Hongarye en die Hongaarse taaluniversiteit in daardie dorp dra sy naam. Hy word 'n Doktor in Medisyne en Chemie in Praag in 1929, woon die Johns Hopkins Universiteit by op 'n Rockefeller Foundation Beurs in 1931 en woon daarna McGill Universiteit in Montreal by waar hy die kwessie oor stress begin navors in 1936. In 1945 sluit hy aan by die Université de Montréal waar hy 40 assistente gehad het en met 15,000 laboratorium diere gewerk het. Kantha (1992), in 'n opname oor 'n elite groep van wetenskaplikes wat meer as 1,000 navorsingsartikels geskryf het, het aangedui dat Selye een was wat 1,700 navorsings artikels, 15 monografieë en 7 populêre boeke gepubliseer het.


Huun-Huur-Tu (Хуун-Хуур-Ту of Choeoen-Choeoer-Toe in Russies, Хүн Хүртү of Chun Churtu in Tiwaans) is 'n Russiese folkgroep van Tiwa wat liedjies in die tradisionele goomei-styl sing. Die sanger van die groep is Kajgal-ool Chowalig. Die groep is in 1992 gestig. 60 Horses In My Herd (1993) The Orphan's Lament (1994) If I'd Been Born An Eagle (1997) Where Young Grass Grows (1999) Live 1 (2001) Live 2 (2001) Best * Live (2001) More Live (2003) Altai Sayan Tandy-Uula (2004) Live at Fantasy Studios (2008) Huun-Huur-Tu op Discogs


Die Rockviewdam is een van twee damme in die Palmiet-pompopgaarskema, die ander is die laerliggende Kogelbergdam in die Palmietrivier, suid van Grabouw in die Wes-Kaap van Suid-Afrika. Rockviewdam is die hoërliggende dam op die waterskeiding tussen die Palmiet- en die Steenbrasrivier. Buite elektrisiteit spitstyd word water van die Kogelberg- na die Rockviewdam gepomp. Van daar vloei water wat spesifiek aan die Departement van Waterwese toegeken is, vir lewering aan verbruikers langs 'n afsonderlike tonnel deur swaartekrag na die Steenbrasreservoir. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Koördinate: 33°50′23.82″S 22°38′48.3″O / 33.8399500°S 22.646750°O / -33.8399500; 22.646750 Die historiese pas by Duiwelskop in die Outeniquaberge het die kusstrook tussen Knysna en George met die Langkloof verbind. Vir baie jare na die blanke se binnedringing van die kusgebied was daar verder noordoos van die Attakwaskloofpas geen geskikte ossewaroete oor die Outeniquaberge nie. Enige reisiger wat Outeniqualand tussen die huidige George en Knysna bereik het, moes omdraai na Attakwaskloof weens die moeilik begaanbare berge, digte inheemse bosse en diep riviervalleie. Totdat vroeg in die 18de eeu 'n “pas” so 'n 35 km oos van George by Duiwelskop en Skoonbergpiek oor die berge ontdek is. Duiwelskop is naby Kleinplaat, noord van Bergplaas en Woodville op die Sewepassepad. Aan die noordekant kom die pas uit op die plase Schoonberg en Louvain in die Langkloof. Die hele ou wapad loop oor privaat grond. Duiwelskop is deur die vroeë reisigers Anders Sparrman (1775), Joachim van Plettenberg en Robert Jacob Gordon (November 1778), Francois le Vaillant (1781-82), John Barrow (1797) en John Campbell (1813) as 'n baie moeilike pas ervaar en beskryf, geskik vir ruiters en stappers, maar nie vir ossewaens nie.


Die 30ste Golden Globe-toekenningsaand, wat uitnemendheid in die rolprente en TV-programme van 1972 vereer het, is op 28 Januarie 1973 gehou. Beste rolprent – drama The Godfather Deliverance Frenzy The Poseidon Adventure Sleuth Beste rolprent – komedie of musiekspel Cabaret 1776 Avanti! Butterflies Are Free Travels with My Aunt Beste regisseur Francis Ford Coppola – The Godfather John Boorman – Deliverance Bob Fosse – Cabaret Alfred Hitchcock – Frenzy Billy Wilder – Avanti! Beste akteur in ’n drama Marlon Brando – The Godfather Michael Caine – Sleuth Laurence Olivier – Sleuth Al Pacino – The Godfather Jon Voight – Deliverance Beste akteur in ’n komedie of musiekspel Jack Lemmon – Avanti! Edward Albert – Butterflies Are Free Charles Grodin – The Heartbreak Kid Walter Matthau – Pete 'n' Tillie Peter O'Toole – Man of La Mancha Beste aktrise in ’n drama Liv Ullmann – The Emigrants Diana Ross – Lady Sings the Blues Cicely Tyson – Sounder Trish Van Devere – One Is a Lonely Number Tuesday Weld – Play It as It Lays Joanne Woodward – The Effect of Gamma Rays on Man-in-the-Moon Marigolds Beste aktrise in ’n komedie of musiekspel Liza Minnelli – Cabaret Carol Burnett – Pete 'n' Tillie Goldie Hawn – Butterflies Are Free Juliet Mills – Avanti!


Omar Henry (gebore op 23 Januarie 1952 in Stellenbosch) is 'n voormalige krieketspeler wat in drie toetse en drie Internasionale eendagwedstryde vir Suid-Afrika uitgedraf het. Hy word as die eerste nie-blanke speler in die moderne era beskryf (na Charles Llewellyn in 1912). Hy het ook in Skotland gespeel. Hy het onder meer tydens die Krieketwêreldbeker 1992 vir Suid-Afrika gespeel. Later dien hy op die Suid-Afrikaanse nasionale keurkomitee, waarvan hy ook vir 'n tyd lank die voorsitter was. Henry Reaches Half Century, BBC News Omar Henry op CricketArchive Omar Henry op Cricinfo Hierdie Krieket-verwante artikel is slegs 'n saadjie. U kan ons wikipedia help deur dit uit te brei.


Pietersielie (Petroselinum crispum) is 'n spesie van die genus Petroselinum in die familie Apiaceae, inheems aan die sentrale Middellandse Seestreek (die suide van Italië, Algerië, en Tunisië). Dit het egter dwarsoor die wêreld gevestig en word wyd verbou as 'n krui, spesery en as groente. Waar dit as 'n tweejarige plant gekweek word, vorm dit in die eerste jaar reeds 'n roset van drieledige blaarstele 10-25 cm lank, met talle liggroen blaartjies 1-3 cm groot en 'n penwortel wat deur die winter as 'n voedselstoor funksioneer. Pietersielie word algemeen gebruik in Midde-Oosterse, Europese en Amerikaanse kookkuns. Krullerige blaarpietersielie word dikwels as 'n versiering langs hoofgeregte gerangskik. In Sentraal- en Oos-Europa en die weste van Asië, word baie geregte bedien met vars gekapte pietersielie bo-oor gesprinkel. Wortelpietersielie is baie algemeen in die Sentrale en Oostelike Europese kookkuns, waar dit gebruik word as 'n versnapering of 'n groente in meeste soppe, bredies asook rys. Tuinpietersielie is 'n heldergroen, tweejarige plant in gematigde klimaat, of 'n eenjarige kruid in subtropiese en tropiese gebiede.


Die Boek van Tobit is 'n Ou Testamentiese apokriewe boek en vertel die verhaal van Tobit, 'n man uit die stam van Naftali, wat deur die vyand as gevangene na Nineve weggevoer is. Dit handel oor Tobit, sy vrou, Sara, en hulle seun Tobias. In die verhaal kruis hulle paaie ook met die engel Rafael en ook met die jong meisie Sara, op wie die duiwel Asmodeus verlief is. Asmodeus vermoor die mans wat met haar trou een vir een. Die skrywer van die boek is onbekend en daar word vermoed dat die boek tussen die jare 225 en 175 v.C. geskryf was. Die boek is oorspronklik in Hebreeus of in Aramees geskryf. APOKRIEWE Ou en Nuwe Testament. Verlore boeke uit die Bybelse tyd. Jan van der Watt, Francois Tolmie. 2005. ISBN 1-77000-192-1


Die Groot Slawemeer (Engels: Great Slave Lake, Frans: Grand Lac des Esclaves) is die tiende grootste meer ter wêreld, die vyfde grootste meer in Noord-Amerika en die tweede grootste meer in Kanada, buite die Groot Mere, ná die Groot Beremeer. Dit is in die Noordwestelike gebiede in die noorde van Kanada, suidoos van die Groot Beremeer geleë en het 'n oppervlakte van 27 200 km². Die Groot Slawemeer word deur die Mackenzierivier, wat in die westelike deel van die meer ontspring, met die Arktiese Oseaan verbind. Aan die noordelike oewer van die Groot Slawemeer is Yellowknife, die hoofstad van die Noordwestelike gebiede geleë. Die Groot Slawemeer is nie na Slawe genoem nie; die naam is afgelei van die Slavey, 'n Eerste Nasie wat in die gebied gebly het. Die Indiaanse bevolking is in Engels vroeër Slave genoem, maar die naam is later na Slavey verander om 'n assosiasie met slawerny te vermy. Die naam van die meer is egter nie aangepas nie. (en) Hebert, Paul (2007). "Encyclopedia of Earth". Great Slave Lake, Northwest Territories.


Swaelnes in Gaspra, Krim Argitek Leonid Sherwood Boustyl Neogotiese styl Die Swaelnes is 'n klein Neo-Gotiese kasteel wat tussen 1911 en 1912 in opdrag van die Balties-Duitse oliemiljoenêr Baron von Steingel bo-op die Aurora-rotswand in Gaspra, 'n klein strandoord aan die Krim-skiereiland se Swartseekus tussen Jalta en Aloepka, gebou is. Die Swaelnes troon oor Kaap Ai-Todor en het weens sy historiserende oosterse boustyl, sy skouspelagtige ligging en see-uitsig lankal een van die gewildste toeristetrekpleisters op die Krim en die argitektoniese simbool van die skiereiland se suidelike Swartseekus geword. Die bouvalle van die Romeinse vesting Charax is naby die kasteel geleë. Die Neogotiese ontwerp vir die Swaelnes toon enkele oosterse invloede, maar is veral deur middeleeuse Rynkastele en Italiaanse villa's geïnspireer en volg sodoende geen plaaslike tradisies nie. Die afmetings van die kasteel is beskeie - dit is tien meter wyd, twintig meter lank en twaalf meter hoog. Die oorspronklike ontwerp het voorsiening gemaak vir 'n ontvangskamer, 'n gastevertrek en een slaapkamer op elkeen van die toring se twee verdiepings. Die gastevertrek is met houtpanele versier, vir alle ander mure is pleisterwerk en verf gebruik.


Ds. Jan Daniël Stulting (Brandfort, 16 Junie 1906 – Ladismith, Kaap, 18 Januarie 1971) was 'n leraar in die Nederduitse Gereformeerde Kerk. Jan Stulting was die seun van ds. C.H. Stulting wat sy emeritaat in 1946 aanvaar het nadat hy agtereenvolgens leraar was van die NG gemeente Venterstad (1902), Brandfort (1905) en Humansdorp (1913). Ná sy toelating tot die bediening in 1931, het die jong ds. Stulting sy vader se hulpprediker op Humansdorp geword en twee jaar later sy medeleraar in dieselfde gemeente. In 1943 neem hy 'n beroep aan na die NG gemeente Vosburg en in 1950 word hy medeleraar van die NG gemeente Ladismith saam met ds. W.T. Badenhorst. Weens ernstige siekte moes ds. Stulting sy emeritaat in 1969 aanvaar en in Januarie 1971 sterf hy op Ladismith. Volgens sy lewenskets in die NG Kerk se jaarboek was hy in sy gemeente 'n geliefde leraar wie se onvermoeide arbeid in die wingerd van die Meester op prys gestel is. Jonas, G. (red.). 1972. Jaarboek van die Nederduitse Gereformeerde Kerke (Moeder-, Sending- en Bantoekerke) 1972.


Siprofloksasien is 'n tweede-generasie fluorokinoloon antibiotikum. Die spektrum van aktiwiteit sluit in die meeste stamme van bakteriële patogene verantwoordelik vir respiratoriese, urinêre, maag, en abdominale infeksies, insluitend gram-negatiewe bakteriese patogene. Siprofloksasien en ander fluorokinolone word van waarde geag omrede hul breë spektrum van aktiwiteit, uitstekende weefselbinnedringing en vir hul beskikbaarheid in beide mondelinge en binneaarse formulerings. Escherichia coli (veroorsaak voedselvergiftiging) Haemophilus influenzae (veroorsaak griep) Klebsiella pneumoniae (veroorsaak longontsteking) Legionella pneumophila Moraxella catarrhalis (veroorsaak lugweginfeksie, sinusitis, oog- en oorinfeksie) Proteus mirabilis (veroorsaak nier- en urienweginfeksie) Proteus vulgaris Pseudomonas aeruginosa Staphylococcus aureus (veroorsaak oor-, urienweg- en lugweginfeksie) Streptococcus pneumoniae (veroorsaak griep en longontsteking) Staphylococcus epidermidis (kom natuurlik voor op die vel) Enterococcus faecalis Streptococcus pyogenes Camphylobacter jejuni Escherichia coli Shigella flexneri Shigella sonnei Siprofloksasien (Engels: "Ciprofloxacin") is beskikbaar vir sistemiese toediening as onmiddellike vrystellingtablette, ook verlengde vrystelling tablette, as 'n orale suspensie, en as 'n oplossing vir binneaarse infusie. Dit is ook beskikbaar in oog- en oordruppels. Ball P (Julie 2000).


Wolhin-oblast (Oekraïens: Волинська область) is 'n oblast in noordwestelike Oekraïne. Loetsk is die hoofstad van die oblast en het ongeveer 255 duisend inwoners. Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Rynhesse (Duits: Rheinhessen) is 'n streek in die Duitse deelstaat Rynland-Palts met 'n bevolking van sowat 600 000. Sy naam verwys na die streek se ligging aan die linkeroewer van die Ryn en sy vroeëre geskiedenis as deel van die Groothertogdom Hesse (1806 tot 1919) en die latere Volksstaat Hesse (1919 tot 1945). Vandag is dit veral bekend as 'n belangrike wynboustreek. Alhoewel die streek as administratiewe eenheid nog relatief jong is (dit is eers in 1816 volgens die besluite van die Weense Kongres as 'n provinsie van die Groothertogdom Hesse-Darmstadt aan die linkeroewer van die Ryn gevorm), behels dit met Mainz, die grootste stad in die gebied en tans die administratiewe setel van die deelstaat Rynland-Palts, een van die oudste nedersettings in Duitsland wat as Mogontiacum reeds in die Romeinse tydperk as hoofstad van die provinsie Germania Superior (Bo-Germanië) gedien het. Naas Mainz is ook ander nedersettings in Rynhesse van Galloromeinse oorsprong, soos byvoorbeeld Worms, Bingen en Alzey. Oorblyfsels van die vroeg-middeleeuse Karolingiese keiserpalts het in Ingelheim am Rhein bewaar gebly, terwyl die stadsbeeld van Oppenheim sedert die middeleeue min of meer onveranderd gebly het.


Chmelnitski-oblast (Oekraïens: Хмельницька область) is 'n oblast (of gebied) in westelike Oekraïne. Die hoofstad van die oblast is Chmelnitski. Tale (2001-sensus): Oekraïens (95,2%), Russies (4,1%), Pools (0,2%). Etniese verdeling (2001-sensus): Oekraïners (93,9%), Russe (3,6%), Pole (1,6%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Compsognathidae is ’n familie klein, vleisvretende dinosourusse uit die periodes Jura en Kryt. Hulle het bestaan met of naby die ontstaan van vere – velafdrukke van vier genera is bekend: Compsognathus, Sinosauropteryx, Sinocalliopteryx en Juravenator. Terwyl Juravenator, Sinosauropteryx en Sinocalliopteryx tekens toon van eenvoudige, primitiewe vere, toon Juravenator en Compsognathus ook tekens van skubbe aan die stert of agterpote. Die posisie van Compsognathidae in die superfamilie Coelurosauria is onseker; sommige wetenskaplikes glo die familie is die mees basale groep in die superfamilie, terwyl ander dit beskou as deel van Maniraptora. Holtz TR, Molnar RE, Currie PJ (2004). "Basal Tetanurae". In Weishampel DB, Dodson P, Osmólska H (red.). The Dinosauria (2de uitg.). University of California Press. p. 105. ISBN 0-520-24209-2.AS1-onderhoud: meer as een naam: authors list (link) Gauthier JA. (1986) Saurischian monophyly and the origin of birds. pp. 1-55 In Padian, K. (red.) The Origin of Birds and the Evolution of Flight. Memoirs of the California Academy of Sciences 8.


Met monofileties of holofileties word in biologie en taksonomie bedoel ’n groep organismes (’n takson) waarvan aangeneem kan word dat hulle almal dieselfde gemeenskaplike voorsaat het, indien die voorsaat self ook in die takson val. ’n Takson wat nie die gemeenskaplike voorsaat bevat nie, maar wel sommige groepe wat van die voorsaat afstam, word polifileties genoem. ’n Takson wat wel die laaste gemeenskaplike voorsaat bevat, maar nie alle afstammelinge nie, word parafileties genoem. Die klas Reptilia bevat in die tradisionele, taksonomiese klassifikasie die skilpaaie, akkedisse, slange, tuataras, krokodille, dinosourusse en soogdierreptiele. Hulle het almal ’n gemeenskaplike voorsaat wat tradisioneel ook ’n reptiel was, maar voëls val nie in die klas nie, hoewel hulle ook uit reptiele ontstaan het. Reptilia is dus ’n parafiletiese groep, tensy voëls ook daarby gereken word, en ook soogdiere aangesien hulle van soogdierreptiele afstam. Dan sou Reptilia weer by Amphibia gereken moet word om dit monofileties te maak, en dié sou weer by Pisces gereken moet word om daarvan ’n monofiletiese takson te maak, ens.


Todd Graff (New York, 22 Oktober 1959) is 'n akteur, skrywer, regisseur, vervaardiger en draaiboekskrywer. Hy debuteer as 'n direkteur met sy film, Camp, wat gekom het in dramatiese kompetisie by die 2003-uitgawe van die Sundance Film Festival. Na die verbygaan suksesvol deur die fees kring, onder meer die Fees van New Films / New direkteure van Lincoln Center, die Film Festival Sydney (waar hy die eerste prys gewen), The Film Festival Provincetown (Best Picture) en vele ander, Camp geëindig premiering in teaters hand IFC rolprente. Na 'n baie suksesvolle loopbaan in films soos afgrond, en op Broadway in "Baby" akteur, waarvoor sy vir 'n Tony-toekenning en 'n teater World toekenning benoem, Graff in staat was om 'n reputasie as 'n skrywer te bou. Graff gesing het op die oorspronklike cast-album van Sesame Street (1970) en volg op Sesame Street 2 (1971), maar het tot roem in 1975 toe hy by die rolverdeling van die TV-reeks Kids The Electric Company PBS .


Tsjernihif-oblast (Oekraïens: Чернігівська область) is 'n oblast in noordelike Oekraïne. Die hoofstad van die oblast is Tsjernihif (ook bekend as Tsjernogof). Tale (2001-sensus): Oekraïens (89,1%), Russies (10,3%), Wit-Russies (0,2%). Etniese verdeling (2001-sensus): Oekraïners (93,5%), Russe (5,0%), Wit-Russe (0,6%). Deelgebiede van Oekraïne Hierdie artikel is ’n saadjie. Voel vry om Wikipedia te help deur dit uit te brei.


Amphicoelias fragillimus     Argentinosaurus huinculensis     Mamenchisaurus sinocanadorum     Supersaurus vivianae     Sauroposeidon proteles Argentinosaurus ("Argentynse akkedis") was ’n genus souropode-dinosourusse wat eerste deur Guillermo Heredia in Argentinië ontdek is. Die dier het op die destydse eilandkontinent Suid-Amerika voorgekom, iewers tussen 97 en 94 miljoen jaar gelede tydens die Laat Kryt-periode. Dit is een van die grootste bekende dinosourusse. Die eerste fossiele wat as Argentinosaurus geïdentifiseer is, is in 1987 deur ’n Argentynse boer ontdek wat dit vir ’n groot stuk versteende hout aangesien het. ’n Reusagtige ruggraat is ook ontdek en was byna so lank soos ’n mens. Die genus se tipe-spesie, A. huinculensis, is in 1993 deur die Argentynse palaeontoloë José F. Bonaparte en Rodolfo Coria beskryf en gepubliseer. Min dele van Argentinosaurus is al ontdek. Die holotipe sluit net ’n paar rugwerwels, ribbes aan die regterkant van die heup, nog ’n deel van ’n rib en die regter-onderbeen in. Een van die werwels was 1,59 m lank en die onderbeen sowat 155 cm. Ook ’n onvolledige bobeen is intussen aan die genus toegesê – dit is minstens 1,18 m lank.


Piëtisme is die belangrikste hervormings- en vroomheidsbeweging in die vastelandse Europese Protestantisme ná die Protestantse Hervorming. In teologiese opsig was dit 'n terugkeer na die sentrale beginsels van die Reformasie, alhoewel dit sterk deur ander tradisies beïnvloed en omgevorm is. Die vrome subjek staan sentraal in piëtisme, terwyl die suiwerheid van die kerkleer net soos kerkeenheid minder belangrik geag word. So toon piëtisme moderne trekke wat die persoonlikheid van die indiwidu en die waarde, wat daaraan geheg word, betref. Andersyds het piëtisme in die loop van sy ontwikkeling in baie opsigte 'n teologies en sosiaal behoudende beweging geword. In Duitsland het piëtisme sedert sy ontstaan in die tweede helfte van die 17de eeu vele veranderinge ondergaan – van klassieke piëtisme gedurende die Baroktyd, laat piëtisme in die laaste dekades van die 18de en in die vroeë 19de eeu, 19de eeuse opwekkingsbewegings en gemeenskapsbewegings, tot die evangelikale beweging in die tweede helfte van die 20ste eeu. Radikale piëtisme is 'n stroming binne die beweging wat krities teenoor die kerk staan. Martin Brecht en ander (reds.): Geschichte des Pietismus. Boekdeel 1. Göttingen: Vandenhoeck & Ruprecht 1993, bl.


Moving Picture Experts Group Die Moving Picture Experts Group ([ˈmuːvɪŋ ˈpɪktʃəɹ ˈɛkspɜːts ɡɹuːp], afgekort MPEG, Engels vir "Groep van deskundiges vir bewegende prente") is 'n groep deskundiges wat hulle met die standaardisering van videokompressie en verwante velde soos oudiokompressie of houerformate besig hou. Die paneel is in 1988 deur lede van die Internasionale Organisasie vir Standaardisering (ISO) en die Internasionale Elektrotegniese Kommissie (IEC) in die lewe geroep. In die omgangstaal word die afkorting meestal nie gebruik om na die paneel deskundiges te verwys nie, maar eerder na een van die MPEG-standaarde, waaronder MP3. Volker Grassmuck: Freie Software. Zwischen Privat- und Gemeineigentum. Tweede uitgawe. Bonn: Bundeszentrale für politische Bildung (bpb) 2004, bl. 420


Pous Paulus VI die 262ste pous van die Rooms-Katolieke Kerk van 1963 tot 1978 het 143 nuwe kardinale aangestel in 6 konsistories.


Hierdie artikel handel oor die etniese groep. Vir die taal, sien Hongaars. Die Hongare of Magjare (Hongaarse enkelvoud: magyar [ˈmɒɟɒr], meervoud: magyarok [ˈmɒɟɒrok]) is 'n Fins-Oegriese nasie en etniese groep inheems aan Hongarye wat 'n gemeenskaplike Hongaarse afkoms, kultuur en geskiedenis deel, en Hongaars as moedertaal praat. Alternatiewelik is Hongare diegene wat in Hongarye woon of in Hongarye gebore is. Om etniese Hongare van ander etniese groepe in Hongarye te onderskei, word hulle soms Magjare genoem. Hongare vorm die titulêre nasie van Hongarye, waar hulle sowat 78% van dié land se bevolking uitmaak. Naas Hongare woon etniese minderhede soos Roma (3,6%) en Duitsers (1,6%) ook in Hongarye. Behalwe vir Hongarye kom Hongaarse minderhede ook in aangrensende Europese lande soos Roemenië (6,5%), Slowakye (8,5%), Serwië (3,5%), Oekraïne (0,3%) en Oostenryk (0,2%) voor, maar die oorgrote meerderheid van Hongare woon in Hongarye.


Die Zimbabwiese nasionale krieketspan (Engels: Zimbabwe national cricket team), met die bynaam The Chevrons, is die nasionale krieketspan wat Zimbabwe in toets- en kitskrieket verteenwoordig. Dit word beheer en geadministreer deur Zimbabwe Krieket (ZC, van Engels: Zimbabwe Cricket), voorheen bekend as die Zimbabwiese Krieketunie (Zimbabwe Cricket Union, ZCU). Zimbabwe is, na Suid-Afrika, die tweede volle lid van die Internasionale Krieketraad (IKR) in Afrika en het sedert 1992 toets-, EDI- en T20I-status. Zimbabwe is tans (Oktober 2021) tiende op die IKR-toetsranglys, 14de op die eendagranglys en elfde op die Twintig20-wêreldranglys. Zimbabwe het al aan nege krieketwêreldbekertoernooie deelgeneem, met hul beste prestasie in 1999 en 2003, waar hulle die Super 6 gehaal het. In 2003 het Zimbabwe, saam met Suid-Afrika en Kenia, die eerste krieketwêreldbekertoernooi in Afrika aangebied. Hulle het tot dusver ook aan vyf T20I-wêreldbekertoernooie deelgeneem, maar nog nie verder as die groepfase gevorder nie.


Aldershot is 'n dorp in Noord-Hampshire in die Verenigde Koninkryk, ongeveer 60 km wes van Londen. Die stad lê in die distrik van Rushmoor en het 'n bevolking van 36 321. In 1973 was Aldershot met sy buurstad Farnborough saamgesmelt om die distrik van Rushmoor te skep. Aldershot, Farnborough en hul buurstede, onder andere Frimley, Camberley, Farnham is deur stadsbeplanners as die Blackwater Valley Conurbuation (agglomeratie) bekend. Hierdie agglomeratie lê op albei kante van dir Hampshire/Surrey grens. Al was daar voor 1571 'n kerk in Aldershot, was dit tot 1853 'n klein dorpie. In daardie jaar het die Britse weermag hulle daar gevesting. In 1851, volgens die tienjarige volkstellings was Aldershot se bevolking 875. Tien jaar later was dit meer dan 16 000 in 1861. Ongeveer 9000 van hierdie mense is lede van die weermag. Deesdae is Aldershot bekend as "The home of the British Army" (Die tuis van die Britse weermag). In 1858 het die South Eastern and Chatham Railway Company die North Camp and South Farnborough spoorwegstasie op die Reading/Guildford spoorweg naby die noordelike deel van die militêre basis gebou.


Catherine "Kate" Bush CBE (* 30 Julie 1958) is 'n Engelse sangeres, liedjieskryfster, musikant en platevervaardiger wat internasionale sukses behaal het met haar eklektiese musiekstyl, dikwels romantiese en poëtiese liedtekste en rare sangstem (wat deur 'n album van Lotte Lenya geïnspireer is). In 1978 het Kate Bush in die ouderdom van 19 jaar met haar debuut-enkelsnit Wuthering Heights boaan die Verenigde Koninkryk se enkelsnit-trefferlys gestaan en sodoende die eerste vroulike musikant geword wat dié topposisie met 'n selfgeskrewe lied behaal het. Bush het sedertdien tien albums opgeneem waarvan drie boaan die Verenigde Koninkryk se album-trefferlys gestaan het. 25 van haar enkelsnitte het die VK se top-veertig-trefferlys bereik, insluitende ses treffers wat die top-tienlys behaal het - Wuthering Heights, The Man with the Child in His Eyes, Babooshka, Running Up that Hill (wat in 2012 nog eens as hermengde weergawe vrygestel is), Donot Give Up ('n duet met Peter Gabriel) en King of the Mountain. Pieter van der Lugt: Bevoorregte Kate in wêreld van groot musiekgeeste.


Radiosfere is mikroskopies klein konsentries verkleurde sirkels wat waargeneem word onder 'n mikroskoop in deursigtige minerale soos biotiet, muskoviet, fluoriet en diamant. Dit word algemeen aanvaar dat hulle gevorm is deur die alfaverval van radioaktiewe isotope. Die uitstraal van alfadeeltjies verrig skade aan die minerale, veral aan die einde van hul pad wanneer hulle uiteindelik uit energie loop en gryp elektrone uit die nabygeleë atome. Hulle laat 'n ronde, verkleurde streek, wat sirkelvorming vertoon wanneer dit deurgesny word. Radiosfere kan uitgewis word wanneer die gasheer minerale verhit word, selfs by temperature so laag as 250°C. Hierdie artikel is ’n saadjie. Voel vry om Wikipedia te help deur dit uit te brei.


Die Staat van Hatay (Turks: Hatay Devleti, Frans: État du Hatay, Arabies: دولة خطاي Dawlat Hatay), ook bekend as die Republiek van Hatay, was ‘n kortstondige politieke entiteit wat tussen 7 September 1938 en 29 Junie 1939 in die gebied van die Sandjak van Alexandretta in die Franse Mandaat van Sirië bestaan het, waarna die wetgewende vergadering gestem het om dit by Turkye te voeg. Die staat is de jure op 7 Julie 1939 in die Hatay-provinsie verander en is de facto op 23 Julie 1939 met Turkye verenig. Hierdie artikel is ’n saadjie. Voel vry om Wikipedia te help deur dit uit te brei.


Veiligheid is 'n toestand waarin daar gevoel word dat niks slegs gaan gebeur nie. Dit is dus die afwesigheid van gevaar en die aanwesigheid van beskermende maatreëls teen gevaarlike toestande. Veiligheid bly egter 'n relatiewe begrip, omdat omstandighede nooit absoluut veilig kan wees nie. 'n Veilige situasie of omgewing is een waar die risiko vir beserings of skade laag en bestuurbaar is. Veiligheid in die konstruksie bedryf word gereguleer deur die Occupational Health and Safety Act. No 85 of 1993. Die begrip veiligheid bestaan rasioneel sowel as denkbeeldig. Rasioneel kan allerlei berekeninge op 'n situasie toegepas word om te bepaal hoe veilig dit is. Daarnaas kan mense ook onder die denkbeeldige persepsie van veiligheid verkeer. Iemand kan dus veilig voel, waar dit rasioneel gesien nie so is nie. Dit word skynveiligheid (of skynonveiligheid) genoem. Verskeie organisasies bemoei hulle met veiligheid. Die polisie is daar om openbare veiligheid te verseker en die publiek teen mense wat die wet oortree te beskerm. Die brandweer bestry brandgevaar en inspekteer geboue en toerusting om te verseker dat dit veilig is. Reëls en regulasies bestaan oral om ons, en moet gehoorsaam word om veiligheid te verseker.


Jacques-Louis David (30 Augustus 1748 - 29 Desember 1825) was 'n politikus en kunstenaar wat tydens die Franse Revolusie geleef het. Hy was die leidende figuur van die neoklassisisme en het vele 19de-eeuse Franse skilders beïnvloed. As politikus is hy veral bekend as een van die handjievol leiers wat Frankryk tydens die gewelddadigste deel van die Franse Revolusie regeer het. David het geglo dat Frankryk 'n republiek en nie 'n monargie moet wees nie. Hy het gestem ten gunste daarvan om koning Lodewyk XVI van Frankryk met die guillotine tereg te stel. Toe die Franse Revolusie begin misluk, was David gretig om te sien dat Napoleon Bonaparte die keiser van Frankryk word. As skilder wou Jacques-Louis David sien dat kunswerke 'n politiese boodskap uitdra. Hy het dikwels die helde (of mites) van die geskiedenis wat volgens hom goeie ideale soos krag, broederskap en deugsaamheid verteenwoordig het geverf. Sy skilderye is baie realisties en beeld dikwels helde van Antieke Griekeland en Rome uit. Dit is bekend as die neoklassieke styl van die skilderkuns. Een van David se bekende skilderye is die van sy beste vriend, Jean-Paul Marat, wat tydens die Franse Revolusie vermoor is.


Dallas/Fort Worth Internasionale Lughawe (IATA-kode: DFW, ICAO: KDFW, FAA: DFW) is ’n groot Amerikaanse lughawe wat die stede Dallas en Fort Worth bedien. Dit is die primêre internasionale lughawe in diens van die Dallas-Fort Worth Metropleks in die Amerikaanse deelstaat Texas. Dit is ook die grootste sentrum vir American Airlines, met sy hoofkwartier naby dié lughawe. Dallas/Fort Worth het 'n totale oppervlakte van 69,63 km2 (17.2 hektaar), wat dit die grootste lughawe in Texas en die tweede grootste in die Verenigde State van Amerika (na Denver Internasionale Lughawe) maak. Dit is die derde besigste lughawe in die wêreld volgens lugbewegings, en die negende besigste lughawe in die wêreld volgens passasiersverkeer. Dit is die tiende besigste internasionale poort in die VSA en die tweede besigste in Texas (na Houston Interkontinentaal). Dallas/Fort Worth is naby die stede van Irving, Euless, Wingerd en Coppell geleë, tussen die groot stede van Dallas en Fort Worth. Dit het sy eie ZIP-poskode ("DFW Lughawe, TX"), sowel as sy eie polisie, brandweer en noodmediese dienste.


Warskou se internasionale Chopin-lughawe (Pools: Lotnisko Chopina w Warszawie) is sowat tien kilometer suidwes van die middestad naby die nedersetting Okęcie geleë. Die lughawe, wat deur Polish Airports State Enterprise bestuur word, is die grootste in Pole (behalwe vir Warskou hanteer Kraków se lughawe ook internasionale vlugte na en vanaf Pole). Die nasionale Poolse lugredery LOT het hier sy tuishawe en gebruik die lughawe ook as 'n spilpunt. In 2013 het die lughawe 10,7 miljoen passasiers gehanteer - 'n styging van 11,4 persent teenoor die vorige jaar. Daar is onder meer daaglikse vlugte na en vanaf Berlyn, Londen, New York, Chicago en Montreal en regstreekse vlugte na Vilnius, Minsk en Riga asook bestemmings in vroeëre Sowjetrepublieke. Laekostelugrederye soos Ryanair, EasyJet en Wizz Air bied vlugte na Londen-Luton en Londen-Stansted aan. Die lughawe, wat in 1934 as Lughawe Warskou-Okęcie geopen is, het voor die Tweede Wêreldoorlog, waartydens dit byna volledig vernietig is, ook as militêre lugbasis gedien. Ná die oorlog is dit herbou en in 2001 na die Pools-Franse komponis Frédéric Chopin vernoem.


Amphicoelias (van die Griekse αμφι amphi, "aan albei kante", en κοιλος koilos, "hol", "konkaaf") is ’n genus plantvretende souropode-dinosourusse wat. Omdat dié been weggeraak het nadat dit in die 1870's bestudeer en beskryf is, is tekeninge en notas die enigste bewyse. Die fossiel is in die Morrison-formasie in Wes-VSA gevind. Die tipe-spesie van Amphicoelias, A. altus, het in 1877 sy naam gekry van die paleontoloog Edward Drinker Cope. Dit was gebaseer op ’n onvolledige skelet. Foster, J. (2007). "Appendix." Jurassic West: The Dinosaurs of the Morrison Formation and Their World. Indiana University Press. pp. 327–329. Cope, E.D. (1878a). "On the Vertebrata of the Dakota Epoch of Colorado." Proceedings of the American Philosophical Society, 17: 233–247.


Lyfskildery is 'n vorm van liggaamskuns. In teenstelling met tatoeërmerke en ander vorme van liggaamskuns is lyfskildery tydelik, geverf op die menslike vel, en duur slegs vir 'n paar uur of op die meeste (in die geval van Mehndi of "henna tattoo") 'n paar weke. Lyfskildery wat beperk is tot die gesig is bekend as gesigverf. Lyfskildery word ook na verwys as ('n vorm van) "tydelike tatoeëring". Vrugteslaai 'n Groen paartjie Sokkerondersteuners Jin en Jang Superman 'n Tier 'n By 'n Ruimtewese Hierdie artikel is ’n saadjie. Voel vry om Wikipedia te help deur dit uit te brei.


Bethlehem is 'n voorstad van Tauranga op Nieu-Seeland se Noord-eiland. Oorspronklik was dit 'n klein onafhanklike dorp, maar deesdae is dit geabsorbeer deur Tauranga en bestaan uit 'n aantal onderafdelings insluitend Bethlehem Heights, Sterling Gate, La Cumbre, St Andrews en Mayfield. Dit is geleë op die Staatssnelweg 2 en het geriewe soos 'n klein inkopiedorp met 'n supermark en ander kleinhandelswinkels.


Panay is een van die groter eilande van die Filippyne. Die eiland lê in die middelste eilandgroep, genaamd Visayas. Volgens die laatste amptelike volkstelling van 2010 het Panay ongeveer 4,0 miljoen inwoners op 'n oppervlakte van 12 011 km². Die provinsies Antique, Aklan, Capiz en Iloilo is hier geleë. Die mees prominente stad van die eiland is Iloilo Stad, die hoofstad van Iloilo. Hierdie stad is tewens die sentrum van die streek Western Visayas. Wikimedia Commons het meer media in die kategorie Panay. (en) Toerisme-inligting oor Panay op Wikivoyage (en) "Panay". Encyclopædia Britannica. Besoek op 25 April 2020.


Lugmagbasis Ysterplaat (ICAO: FAYP) is 'n militêre lugmagbasis van die Suid-Afrikaanse Lugmag geleë in die Kaapse voorstad Ysterplaat. Die basis se leuse is Fortiter In Re (Vasberade in daad). 22 Eskader - Helikopter-eskader 35 Eskader - Vervoer/Maritieme patrollie 110 Eskader - Ligte vervoer (reserwe) 505 Eskader - Sekuriteit 80 Lugnavigasieskool 2 Lugondersteuningseenheid - Onderhoudsondersteuning Suid-Afrikaanse Lugmagmuseum - 'n gedeelte. Tuiste van die laaste vlieënde Avro Shackleton. Die terrein van LMB Ysterplaat is oorspronklik as 'n burgerlike vliegveld gebruik, bekend as Maitlandvliegveld, van so vroeg af as 1929. Op 1 April 1949, is AFS Brooklyn herdoop na AFS Ysterplaat. Op 1 Februarie 1968 is die eenheid se status opgegradeer na 'n lugmagbasis. Die basis is lank reeds die middelpunt van die lugmag se maritieme patrollies langs die Kaapse kus. As gevolg van stygende begrotingsdruk was die basis geskeduleer om afgegradeer te word na 'n lugmagstasie op 1 April 2003, maar dit het toe nie gebeur nie. Die SALM oorweeg die omskepping van die basis na 'n burgerlike lughawe met militêre teenwoordigheid, maar geen besluit is nog geneem nie.


Linnea Eleanor Yeager (13 Maart 1929 – 25 Mei 2014), bekend as Bunny, was 'n Amerikaanse fotograaf en model. Sy is veral bekend vir haar foto's van Bettie Page vir Playboy Magazine en vir foto's van naakte vroue gedurende die 1960's. Yeager is in Wilkinsburg, Pennsylvania gebore. Sy is op 85-jarige ouderdom aan hartversaking in Miami, Florida oorlede. Amptelike webtuiste Bunny Yeager in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Verbrande oranje is 'n oranjebruin kleur, 'n baie donker skakering van oranje, amper geneig tot bruin. Dit was 'n gewilde kleur vir gebruik in binnenshuise versiering in die 1970's. Die eerste gebruik van die term dateer terug tot 1916. Volgens verskeie kleurskemas word verbrande oranje as volg voorgestel: Lys van kleure Hierdie artikel is uit die Italiaanse Arancione bruciato vertaal.


Hierdie artikel handel oor die kleur. Vir die gewas en groente, sien wortel (groente). Worteloranje is 'n oranjerooi kleur, 'n warm skakering van oranje, wat ooreenstem het die algemene kleur van wortels. Volgens verskeie kleurskemas word worteloranje as volg voorgestel: Lys van kleure


Die Argaïese of Vroegdinastiese Tydperk van Antieke Egipte het begin net ná die vereniging van Bo- en Benede-Egipte omstreeks 3100 v.C. Dit het oor die 1ste en die 2de Dinastie gestrek tot omstreeks 2686 v.C., of die begin van die Ou Ryk. Tydens die 1ste Dinastie is die hoofstad van Abydos na Memphis verskuif en die land is deur ’n Egiptiese god-koning regeer. Abydos het die belangrikste heilige gebied in die suide gebly. Talle kenmerke van Antieke Egipte soos sy kuns, argitektuur en godsdiens het in hierdie tyd vorm aangeneem. Voor die vereniging van Egipte het die streek uit talle outonome dorpe bestaan. Tydens die vroeë dinastieë en vir die grootste deel daarna het Egipte bekend gestaan as die Twee Lande. Die farao's het ’n nasionale administrasie gevorm en koninklike goewerneurs aangestel. Die geboue van die sentrale regering was gewoonlik opelugtempels van hout en sandsteen. Die vroegste hiërogliewe het net voor dié tydperk ontstaan, hoewel min bekend is oor die gesproke taal wat hulle verteenwoordig. Shaw, Ian, red. (2000). The Oxford History of Ancient Egypt. Oxford University Press. p. 479.


Alfa Laval AB is 'n Sweedse maatskappy, in 1883 gestig deur Gustaf de Laval en Oscar Lamm. Die maatskappy, wat met die skeiding van oplossings begin het, dryf nou handel in die produksie van gespesialiseerde produkte en oplossings vir die swaar industrie. Die produkte word gebruik vir hitte, verkoel, skeiding en vervoer van produkte soos olie, water, chemikalieë, drank, voedsel, stysel en farmaseutiese produkte. Alfa Laval se hoofkwartier is in Lund, Swede en het filiaalmaatskappye in meer as 35 lande regoor die wêreld, insluitend Suid-Afrika, Denemarke, Italië, Indië, Japan, China, Nederland en die Verenigde State van Amerika. In 2012 het Alfa Laval 'n globale arbeidsmag van 16 419 werknemers en 'n inkomste van VS$ 4 520.96 miljoen gehad. Alfa Laval is 'n swaarnywerheidsmaatskappy wat fokus op grootskaalse bedrywighede, soos mariene, energie- en voedselnywerhede. Behalwe die verkoop van toerusting, is Alfa Laval bedrywig met die uitkontrakteer van indiwiduele oplossings om te voldoen aan die eise van swaarindustrie. Alfa Laval is bekend in die maritieme bedryf as 'n vervaardiger van skeepstoerusting.


Nectarinia is 'n genus van sangvoëls in die familie van suikerbekkies (Nectariniidae). Nectarinia bocagii Nectarinia famosa (Jangroentjie) Nectarinia johnstoni Nectarinia kilimensis (Bronssuikerbekkie) Nectarinia purpureiventris Nectarinia tacazze Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Wikimedia Commons het meer media in die kategorie Nectarinia. Hierdie artikel is ’n saadjie. Voel vry om Wikipedia te help deur dit uit te brei.


Mare Tranquillitatis (Latyn vir Bedaarde See, ook bekend as die See van Rus of, veral sedert die eerste maanlanding, as die See van Kalmte in Afrikaans) is 'n maansee wat omvat word deur die Tranquillitatis-bekken op die Aarde se enigste maan, d.w.s. "die Maan". Die mare-materiaal binne die bekken bestaan uit basalt wat in die tussenliggende tot jong ouderdomsgroep van die Bo-Imbriaanse epog gevorm is. Die omliggende berge behoort vermoedelik tot die Laer Imbriaanse epog, maar die eintlike bekken is waarskynlik Pre-Nectariaans. Die bekken het onreëlmatige rande en 'n goedgedefinieerde veelvoudige ringstruktuur ontbreek. Die onreëlmatige topografie in en naby hierdie bekken is die gevolg van die sameloop van die Tranquillitatis, Nectaris, Crisium, Fecunditatis, en Serenitatis-bekkens met twee ringe van die Procellarum-bekken wat dit oorkruis. Palus Somni, aan die noordoostelike buitelyn van die mare, is gevul met die basalt wat uit Tranquillitatis oorgevloei het. Hierdie mare het 'n effense blou tint vergeleke met die res van die maan wat duidelik onderskeibaar is wanneer kleur geprosesseer en onttrek word uit 'n stel fotos.


Die M1 Garand is 'n .30 kaliber halfoutomatiese geweer wat die VSA se diensgeweer was tydens die Tweede Wêreldoorlog en die Koreaanse Oorlog (dit het ook 'n beperkte diens gelewer tydens die Viëtnamoorlog). Die meeste M1-gewere was uitgereik aan die Amerikaanse Gewapende Magte, hoewel baie honderdduisende ook as buitelandse hulp aan Amerika se bondgenote gelewer is. Die Garand word nog steeds gebruik deur drilpeletons en militêre erewagte. Dit word ook wyd gebruik deur siviele persone vir jag, skyfskiet, en as 'n militêre versamelstuk. Die M1 het die slotaksie-M1903-Springfield as die standaard-Amerikaanse diensgeweer in die middel van die 1930's vervang, en is self deur die selektiewevuur-M14-geweer in die vroeë 1960's vervang. Die M1-geweer is genoem na sy ontwerper, John Garand. Dit was die eerste standaarduitgawe semi-outomatiese militêre geweer. Volgens alle verslae het die M1-geweer met lof gedien. Generaal George S. Patton noem dit "die grootste gevegswapen wat ooit uitgedink is". Amptelik aangewys as die Amerikaanse geweer, .30 kaliber, M1, later net genoem Geweer, .30 Kaliber, M1, ook genoem US Rifle, Cal. .30, M1 Hogg, Ian V., & Weeks, John.


Korsmos is ’n simbiotiese organisme wat ontstaan uit ’n bakterie of alg en nog een of meer fotosintetiese organismes. Al die elemente bestaan dus saam in ’n wedersyds voordelige verhouding. Die hele saamgestelde lewensvorm het eienskappe wat verskil van die eienskappe van die afsonderlike elemente. Korsmos kom in baie kleure, groottes en vorms voor. Die eienskappe is ietwat plantagtig, maar korsmos is nie plante nie. Hulle kan lyk soos ’n klein, blaarlose, vertakkende struik (frutikose); asof dit blare het (foliose); of soos ’n verfkors op ’n oppervlak (krustose), of dit kan ’n ander groeivorm hê. ’n Makrokorsmos is óf bos- óf blaaragtig. Die ander word mikrokorsmos genoem. Hier verwys "makro" en "mikro" nie na die grootte nie, maar na die groeivorm. Korsmos kan soos mos lyk en name hê wat op "mos" eindig, soos Yslandse mos, maar dit kan misleidend wees omdat korsmos nie ’n mos is nie en ook nie verwant is aan mos of enige ander plant nie.


Die Suid-Afrikaanse Klas 16E van 1990 is 'n Suid-Afrikaanse elektriese lokomotief van die Spoornet-era. Gedurende 1990 en 1991 het Spoornet verskeie pare (anders onveranderde) Series 2 tot Series 9 Klas 6E1 elektriese lokomotiewe semi-permanent gekoppel, en hulle hergeklassifiseer as Klas 16E. 'n Enkele gedeelde eenheidnommer is aan elke paar toegeken, met die indiwiduele lokomotiewe in die pare ingeskrewe "A" of "B"., No. 16-100A & B (E1272 & E1273) in "SAR Gulf Red and whiskers", Germiston, 21 November 1991 No. 16-410A (E1850) in Spoornetoranje by Christiana, 22 September 2006 No. 16-422B & A (E1709 & E1669) in Spoornetoranje, Germiston, 6 Desember 1991 No. 16-335A (E1607) in Spoornetoranje te Koedoespoort, 2 Oktober 2009 Wikimedia Commons het meer media in die kategorie Suid-Afrikaanse Klas 16E. South African Railways Index and Diagrams Electric and Diesel Locomotives, 610 mm and 1065 mm Gauges, Ref LXD 14/1/100/20, 28 Januarie 1975, soos gewysig Middleton-SA Loco Guide, pp.


Die Afrika-olifant (Loxodonta) is 'n genus van olifante. Die genus omvat twee lewende spesies, naamlik die Savanne-olifant en die Afrika-woudolifant. Fossiele van die genus is slegs in Afrika gevind, waar hulle in die middel-Plioseen ontwikkel het. Bulle van die savanne-olifant kan tot 3,64 meter hoog word en 5 455 kg weeg. Dit is die grootste lewende olifantspesie. Die koeie kan 3 meter hoog word en 3 636 kg tot 4 545 kg weeg. Loxodonta adaurora, uitgesterf, vermoedelik die voorganger van die moderne Afrika-olifante Savanne-olifant (Loxodonta africana). Afrika-woudolifant (Loxodonta cyclotis). Laurson, Barry & Bekoff, Marc 1978. Loxodonta africana. Mammalian Species 92: 1–8. [1] Wikimedia Commons het meer media in die kategorie Afrika-olifant. Wikispecies het meer inligting verwant aan Afrika-olifant Hierdie artikel is ’n saadjie. Voel vry om Wikipedia te help deur dit uit te brei.


Guantanamobaai-vlootbasis (ook Gitmo of GTMO genoem deur die Amerikaanse militêre personeel wat daar gestasioneer is ) is geleë op 'n 120 km2 (45 vierkante myl) stuk grond en water by Guantanamobaai, Kuba, wat deur die Verenigde State van Amerika gehuur word vir gebruik as 'n steenkoolproduksie- en seestasie volgens die Kubaans-Amerikaanse Verdrag van 1903 (vir VS$ 2000 tot 1934 en vir VS$ 4085 sedert 1938 tot nou). Die basis is op die oewer van Guantanamobaai op die suidoostelike einde van Kuba. Dit is die oudste oorsese Amerikaanse Vlootbasis, en die enigste Amerikaanse militêre installasie in 'n land met wie die Verenigde State geen diplomatieke betrekkinge handhaaf nie. Sedert 1959 het die Kubaanse regering konsekwent geprotesteer teen die Amerikaanse teenwoordigheid op Kubaanse grond en dit onwettig verklaar onder die moderne internasionale reg, aangesien die militêre basis destyds met geweld tot stand gebring is in Kuba. In die Verenigde Nasies se Raad vir Menseregte, het Kuba se minister van buitelandse sake in 2013 gevra dat die VSA die basis en die "ingepalmde grondgebied" terugbesorg wat hulle beset sedert hul inval van Kuba met die keer van die 20ste eeu.


Lexington is 'n stad in die deelstaat Missouri en die administratiewe setel van Lafayette County. Die stad is 58km oos van Kansas City. Die nedersetting is gestig in 1822 en vernoem na Lexington, Kentucky. Dit het eers in 1823 die County setel geraak en het in 1844 stadstatus verwerf. Die dorp was strategies baie belangrik gedurende die Amerikaanse Burgeroorlog en is in 1861 deur die Gekonfedereerde State verower. Steenkool word in die omgewing gemyn. Collier's Encyclopedia, Crowell-Collier Educational Corporation, Volume 14, Bladsy 534. Hierdie artikel is ’n saadjie. Voel vry om Wikipedia te help deur dit uit te brei.


Montgomery kan verwys na: as 'n voor- en familienaam bv. Percy Montgomery en Montgomery Clift. Sainte-Foy-de-Montgommery, 'n munisipaliteit in die département Calvados, Normandië Saint-Germain-de-Montgommery, idem Colleville-Montgomery, idem Montgomery in Brits-Indië, die vroeëre naam van Sahiwal in Punjab Montgomery-distrik, 'n administratiewe distrik in die Lahore-streek van die vroeëre provinsie Punjab in Brits-Indië Montgomery Tahsil, 'n administratiewe onderafdeling van die Montgomery-distrik Montgomery, Powys in Wallis Montgomery-kanaal Montgomeryshire Montgomery, Alabama Montgomery, Kalifornië Montgomery, Georgia Montgomery, Illinois Montgomery, Indiana Montgomery, Iowa Montgomery, Kentucky Montgomery, Louisiana Montgomery, Massachusetts Montgomery, Michigan Montgomery, Minnesota Montgomery, New York Montgomery, Ohio Montgomery, Pennsilvanië Montgomery, Tennessee Montgomery, Texas Montgomery, Vermont Montgomery, West Virginia Montgomery Creek, Kalifornië Montgomery Field, 'n lughawe in San Diego, Kalifornië Montgomery Street, 'n straat in San Francisco, Kalifornië Montgomery Village, Maryland Montgomery County – distrikte in vrskillende deelstate Montgomery Township Montgomery Rocks op die Australiese eiland Tasmanië Montgomery-plein in die Belgiese hoofstad Brussel Montgomery, Calgary, 'n buurt in Calgary in die Kanadese provinsie Alberta Montgomery Elevator, 'n vroeëre vervaardiger van hysbakke wat deur KONE oorgeneem is Montgomery Motorcycles, 'n vroeëre Britse vervaardiger van motorfietse Montgomery Ward, 'n Amerikaanse afdelingswinkelketting Montgomery College, een van Maryland se gemeenskapskolleges USS Montgomery, 'n reeks skepe van die Amerikaanse Vloot SS Richard Montgomery, 'n springstofbelaaide skip wat in 1944 in die Engelse Teemsmonding vergaan het en steeds gevare inhou


Demis Roussos (gebore Artemios Ventouris Roussos; Alexandrië, 15 Junie 1946 – Athene, 25 Januarie 2015) was 'n Griekse sanger. Hy het in die 1970's as 'n solokunstenaar internasionale trefferplate vervaardig nadat hy aanvanklik lid van Aphrodite's Child, 'n progressiewe rock-groep, was. Roussos het sy sololoopbaan in 1971 met die liedjie We Shall Dance begin. Aanvanklik was hy onsuksesvol, maar hy het deur Europa getoer en 'n vooraanstaande kunstenaar geword. Hy het sy solohoogtepunt in die 1970's bereik met 'n paar trefferalbums. Sy enkelsnit Forever And Ever het in 1973 (1976 in die Verenigde Koninkryk) die topplek in verskeie lande behaal. Sy ander treffers was My Friend The Wind, My Reason, Velvet Mornings, Goodbye My Love, Goodbye, Someday Somewhere en Lovely Lady of Arcadia. Meer as 60 miljoen van sy albums is wêreldwyd verkoop. Roussos is op 25 Januarie 2015 dood terwyl hy in die Ygeia-hospitaal in Athene, Griekeland, was. Demis Roussos in die Internet-rolprentdatabasis Wikimedia Commons het meer media in die kategorie Demis Roussos. Hierdie artikel is ’n saadjie.


Die Land Rover Discovery is 'n mediumgrootte luukse SNV, van die Britse motorvervaardiger Land Rover. Daar is vier geslagte van die voertuig, waarvan die eerste in 1989 bekendgestel is. Die huidige Discovery 4 word in Noord-Amerika as die LR4 bemark. Hierdie artikel is ’n saadjie. Voel vry om Wikipedia te help deur dit uit te brei.


Die Toyota RAV4 is 'n sportnutsvoertuig (SNV) wat deur die Japannese motorvervaardiger Toyota gebou word. Dit was die eerste kompakte oorkruis SNV, wat sy debuut in Japan en Europa in 1994 gemaak het, en die volgende jaar in die VSA. Die voertuig is ontwerp vir verbruikers wat 'n voertuig verlang wat die meeste van die voordele van 'n SNV het, soos 'n vergrote vragruim, hoër sigbaarheid en die opsie van voltydse vierwielaandrywing, plus die beweeglikheid en goeie brandstofverbruik van 'n kompakte motor. Alhoewel nie alle RAV4's oor vierwielaandrywing beskik nie, staan RAV4 vir "Recreational Active Vehicle" met viertrek, omdat die bogenoemde toerusting slegs 'n opsie in sekere lande is. Die vroeë sukses van die RAV4 het die weg gebaan vir kompeterende kompakte oorkruis-SNV's soos die Ford Escape en die Subaru Forester. In die meeste markte, is die RAV4 die enigste kompakte SNV of oorkruiser beskikbaar by Toyota. In ander markte, dit is die oorkruiser-eweknie van die Toyota FJ Cruiser. Sedert die 2006-derde geslagmodel, het Toyota beide kort- en lang-asafstand weergawes van die RAV4 aangebied.


Hoogverraad is 'n versamelnaam vir misdrywe teen die interne veiligheid van die staat. Hieronder val byvoorbeeld 'n aanslag op die staatshoof, (poging tot) 'n staatsgreep, oorlog teen jou geboorteland en spioenasie. Verraad is kriminele ontrou. Histories gesproke het 'n kneg wat teen sy meester in opstand kom verraad gepleeg. Hoogverraad, daarteenoor, is wanneer 'n onderdaan van 'n staat verraad teenoor die staat self (waaraan die dader trou verskuldig is) pleeg. Vroeër jare is die doodstraf vir hoogverraad opgelê. In lande waar die doodstraf afgeskaf is word lewenslange of lang periodes van tronkstraf hiervoor opgelê. Soos die interne bestel van 'n land verander kan mense en groepe wat eens in guns was hulle skielik aan die verkeerde kant van die gereg bevind. Tydens die Rivoniaverhoor is Nelson Mandela en 'n aantal ander ANC-terroriste van hoogverraad aangekla en vervolgens skuldig bevind en tronkstraf opgelê. Ironies genoeg sou, in Suid-Afrika se eerste hoogverraadverhoor na die einde van Apartheid in 2003, 22 lede van die Boeremag verhoor en skuldig bevind word aan dieselfde tipe aanklagte as Mandela en sy kamerade.


Die G-wolk (of G-wolkkompleks) is ’n interstellêre wolk langs die Lokale Interstellêre Wolk. Die Son beweeg tans in dié rigting. Dit is nie bekend of die Son in die Lokale Interstellêre Wolk ingesluit is of in die streek waar dié wolk in ’n wisselwerking met die G-wolk is nie. Die G-wolk wolk bevat die sterre Alpha Centauri, Proxima Centauri en Altair (en moontlik ander). Gilster, Paul (1 September 2010). "Into the Interstellar Void". Centauri Dreams (in Engels). Geargiveer vanaf die oorspronklike op 9 November 2017. http://interstellar.jpl.nasa.gov/interstellar/probe/introduction/neighborhood.html Geargiveer 21 November 2013 op Wayback Machine, Our Local Galactic Neighborhood, NASA http://www.centauri-dreams.org/?p=14203, Into the Interstellar Void, Centauri Dreams http://jila.colorado.edu/research/astrophysics/interstellar-medium, The Interstellar Medium, 22 Oktober 2012 Hierdie artikel is ’n saadjie. Voel vry om Wikipedia te help deur dit uit te brei.


Die Suid-Afrikaanse Klas KM 0-6-0+0-6-0 van 1904 is 'n Suid-Afrikaanse stoomlokomotief van die pre-Unie era in die Transvaal. In 1904 het die Sentraal Suid-Afrikaanse Spoorweë 'n enkele eksperimentele 0-6-0+0-6-0 Kitson-Meyer tipe stoomlokomotief in diens geplaas, as Klas M. In 1912, toe die lokomotief oorgeneem is deur die Suid-Afrikaanse Spoorweë is dit hernommer en herklassifiseer as Klas KM. Wikimedia Commons het meer media in die kategorie Klas KM-stoomlokomotief. Holland, D.F. (1971). Steam Locomotives of the South African Railways, Volume 1: 1859-1910 (1st ed.). Newton Abbott, Devon: David & Charles. pp. 69–70, 130–132. ISBN 978-0-7153-5382-0. South African Railways and Harbours Locomotive Diagram Book, 2’0” & 3’6” Gauge Steam Locomotives, 15 Augustus 1941, soos gewysig Paxton, Leith & Bourne, David: Locomotives of the South African Railways. pp. 87-88. Struik. Kaapstad. ISBN 0 86977 211 2 Holland, D.F. (1972). Steam Locomotives of the South African Railways, Volume 2: 1910-1955 (1st ed.). Newton Abbott, Devon: David & Charles. pp. 110, 140.


Richard Horatio Edgar Wallace (1 April 1875 - 10 Februarie 1932) was 'n Engelse skrywer, joernalis en eerste redakteur van die Rand Daily Mail. Hy is in Londen gebore waar hy in groot armoede grootgeword het. Hy het as seun koerante verkoop. In 1896 sluit hy by die leër aan. Hy word na die Kaap gestuur en is gestasioneer op Simonstad. Hy skryf nabootsings van Rudyard Kipling se gedigte wat onder die titel Writ in Barracks in die Cape Times gepubliseer word. Sy eerste sukses verhaal is The Mission that Failed en is in 1898 in Kaapstad gepubliseer. Hy word 'n Reuter-korrespondent na uit die leër bedank het. Tydens die Tweede Vryheidsoorlog was hy 'n oorlogkorrespondent van die Daily News (1900) en die Daily Mail (1901-02). Een van sy beroemde scoops was die eksklusiewe nuus oor die ondertekening van die Vrede van Vereeniging. Van 1902 tot 1903 was hy die redakteur van die Rand Daily Mail. Hy keer terug na Engeland en begin speurverhale en rillers skryf. Hy word wêreldberoemd. Ensiklopedie van Suidelike Afrika, Eric Rosenthal, 1967 Maxwell-Mahon, W.D.: Edgar Wallace - journalist, novelist, and dramatist.


Logan Venter (gebore 31 Mei 1984 te Pretoria) is 'n Suid-Afrikaanse sanger en liedjieskrywer. Hy is bekend vir sy liedjies, "Waar is jy nou", "Zonkolol Vastrap" asook "Reisigers". Op 11 deel Venter 'n verhoog met Andre Swarts en later begelei hy sy Hoërskool by interskole, met 'n patriotiese weergawe van Helmut Lotti se "You will win". Sy eerste kitaar was 'n "Black Horse" wat hy nooit regtig kon speel nie. Dit het gebreek tydens 'n trek maar hy maak dit reg en bemeester kitaarspel op 15. Op 16 skryf hy in vir sy eerste talent kompetisie, Reach for the stars deur Franco's Music Academy en sing vir hom 'n eerste plek los vir sy weergawes van Ronan Keating se "When you say nothing at all" en die immergroen "Sprokie vir 'n stadskind" van Koos du Plessis. Na matriek begin hy met sy eie komposisies en skryf een aand laat op die einste Black Horse kitaar sy eerste lied ooit, vir sy meisie. Sy is deesdae Mev.